Datasets:

zbliss

/

fw-darija-rs1000-tm

like 0

خدي 2 كيلو سنيدة في كوكوت ثم أضيفي كأس كبير ماء و نصف حامضة و نصف برتقالة. سدي الكوكوت و ضعي الصفارة . غير تبدأ التصفار حسبي 20 دقيقة ثم اطفي عليها حيدي الصفارة و افتحي ثم أضيفي كاس كبير ماء و كأس كبير كذلك ماء زهر . لا تخافي إذا احدثت فقاقيع . شعلي على العسل مرة أخرى ملي تغلي و دير الكشكوشة صافي اطفي عليها. اللون الكاراميل ديال الحامض و البرتقال هو الدليل على أن العسل طايب مزيان. ونزيدك داما وجدي العسل قبل بيومين أو أكثر باش كلما بقات العسل ترتاح و تبرد كيبان ليك الجودة والسمك ديالو. الى بغيتي تزيدي عليه الى طاب عسل حر

Various Moroccan Cooking Recipes

البنات هاذي مدة وضهري كيحرقني وبديت كنستعمل قويلبات di-indo الصراحة حبسولي الحريق الحمد لله وكنت سامعة انهم كيكبرو المؤخرة وفرحت بزاف قلت على الله حيتاش ختكم ممسوحة من ديك المنطقة بغيت شي اخت مجرباهم تفيدني الله يجازيها بالخير واش هاد المعلومة صحيحة وشحال المدة وهي كتستعملهم باش بان لها الفرق في حجم المؤخرة

Various Moroccan Cooking Recipes

جبت ليكم اليوم برنامج تعليم السياقة المعتمد بالمغرب. وهو مقسم ل3 اجزاء: auvolan1:الي كتحتوي على السلسلات1,2,3 auvolant2:الي كتحتوي على السلسلات4,5,6,7,8 auvolant3:الي كتحتوي على السلسلات9,10,11 كل سلسلة كتحتوي على 40 سؤال. بنسبة لطريقة عمل البرنامج ماعليك سوا تحميل الجزء فك ضغط و تشغيل السلسلات. عما قريب غنزل فيديو لجميع السلسلات. كنتمنى لكم حظ موفق.

Morocco and International Relations

جبتلكم واحد لكاطوا بلا مايطيب اوزوين بزاف لذاقوا كيتغرم بيه كيبقى يفكر باش معمول. طولت ياكواواخا صافي نبداو بسم الله الرحمن الرحيم: 1 علبة ديال كوفريت بالفاني عرفتوه ديك لي فيها بزاف علبة دزبدة لابغيغي ولا فاميليا شكلاط اسود مذوب مع شوية كريمة سائلة كوكلوز مقلي وهرفش شوية ولا كاوكاو مهرفش بلا قشور الطريقة: كضكرضي الكوفريك مزيان اوتبقاي دعكيه بكف يديك حتى يولي بحال دقيق انا درتو غيبيدي نتي ويلا عندك طحانة تقدر تفتتو مزيان ستعمليها ثم تبقاي ظيفي زبدة بيديك بحال كتعجني غي بكف يديك حتى تقدري تشكلي كويراة صغار بحجم لكويغطاط غار ثم تبقاي تحطيهم فشكلاط حتى يغطسوا اودريهم فلكوك ولا لوز ولا كاوكاو اوتحطيهم يبسو اودريهم فلكويغطاط نتمنى يعجبكم بغيت نطلب منكم تدعيو معايا ان اله زقني الذرية الصالحة الله يحفظكم

Various Moroccan Cooking Recipes

bent bladi العجين : 250غ فورص ممتاز م.ك. زبدة مدوبةم.ص.سكر 12م.ص خميرة 14م.ص. خمارة 14م.ص. ملح ماء دافي تدلك مزيان وترتاح 10د وتعمل منها كويرات قد المشمشة ويتورقو بالزبدة والزيت بالنسبة للفرفارة بالتفاح يتعملو جوج مسمنات وحدة فوحدة ويتبسطو شوية ويتقطعو من الزوايا الاربع وتعمل في الوسط دائرة ديال التفاح او الاجاص تكون مفندة في السكر من الجوايه بجوج ويتجمعو اطراف الرغيفة في الوسط ويتنزل عليهم شوية ديال المربى و يرتاحو واحد 15د ويطيبو في الفران ومنين يخرجو ندهنوهم بالمربى. بالنسبة المسمن للمعمرين تنورقو المسمنة الاولى ونعمروها باي حشوة ونطويوها عادي ونطلقو كويرة اخرى ونعملو الرغيفة العامرة وستها ونطويوها عليها تاهييا عادي ونخليوها ترتاح شوية ونبسطوها غير شوي وندهنوهم بالبيض وندحلوهم للفرن. وبالنسبة للبتزا كنديرو مسمنة في قلب مسمنة وكنبسطوها غير شوية وكندهنوها بسوس طوماط وكنعمروها باش ما بغينا ويمكن تعمري المسمنة الاولى بالجبن الطري وتعمليها في قلب اخرى خاوي لابغيتيها دجيك عامرة من الداخل والخارج وطيبيهم عادي . بالنسبة للمسمن بالمربى كنطويو جوج واحدة في قلب واحدة وكنبسطوها شوية وكندهنوها كاملة بالمربى وكنجمعو الاطراف 2 المتقابلة في الوسط وكندهنوهم بالزبدة وكنطيبوهم في الفرن. وبالنسبة للمحنشة را الطريقة معرفة وبينا في الصورة. وبالنسبة الرغايف المربعين بالتفاح نفس طريقة الفرفارة غير كنخليو العجين مربع وكنجمعو ليه الاطراف الوسط وكنزلو من فوق منهم طريف من الشكلاط وندهنوهم بالزبدة ويرتحو 15د هاد المعجنات كاملين وعاد يطيبو في الفرن وبالصحة والراحة واتمنى من المشرفات يقادو لي الصور وشكراااااااااااااااااااااااا.

Various Moroccan Cooking Recipes

غدي نقدم ليك حليوة فنة ا ولادي كاي يحماقو عليها حتى اني صارت عندي عادة حتى في العيد كنوجدها و كاتطير ما كا تبقى حتى وحدة ادا على بركة الله ـ - نص كيلو طحين ممتاز - نص كاس العنبة صغير زيت - نص كاس صغير عصير الليمون jus dorange - 2 بيضات - 125 غ من السكر سنيدة - قريصة ملح خميرة الحلوى واحدة للتزيين ـ كاس ماء كبير 250 سنيدة شكلاط غبرة حلو او مسوس او مربعات - كوكو الطريقة في قصعة نديرو البيض السنيدة العصير الزيت الملح ونخلطو مزيان نزيدو عليه الطحين والخميرة حتى نحصلو على عجينة خفيفة كتلصق في اليدين. من جهة اخرى خودي كاسرونة ديري فيها رابعة السنيدة مع كاس ماء كبير ديريه فوق العافية مهيلة زيدي عليها الشكلاط ثم خلطي جيدا ملي يبرد شوية ـ خودي من العجينة اصبيعات وقليهم في الزيت حتى يتحمرو ديريهم في الشكلاط وفنديهم في كوكو, اوا جربوهم وردو عليــــــــــــــــــا.

Various Moroccan Cooking Recipes

مغربية و افتخر السلام عليكم و رحمة الله و بركاته اليوم جيت و جبت ههههه جبت ليكوم طورطات متواضعة ختكوم غير مبتدئة و يلاه كنتعلم كنتمنى يعجبوكوم أول طورطة: كيكة عادية قسمتها على 2,سقيت الجزء 1 بالسيرو دهنتو بكريم موسلين كريم باتيسيير ضفت ليه الزبدة عملت شوية فواكه مقطعة صغيرة . درت الجزء 2 من الكيكة سقيتو بالسيرو ثم كريم موسلين. و التزيين : شكلاط و لوز إيفيلي.

Various Moroccan Cooking Recipes

انا البارح طبخت الرفيسة وخا فيها شوية التعب ومع اختكم بدات تتخفاف ههههههه جاتها قضية العجين ديال المسمن ساهلة , هاد الرفيسة هدية لحوامل المنتدى وخصوصا اللي قربو وعلى راسهم مغربية وافتخر ويارا والاخت فاطمة ياراب يعطيهم وقفة ساهلة واطفال اصحاء . المقادير ساهلة نبداو ديال المرقة شوية الحلبة اللي تتعجبو كناخدو شوية العدس جهد نص زلافة زيت بلدية وزيت رومية وشوية السمن الابزار , الملح , الخرقوم , زعفران حر , والتومة اللي تتعجبو 2 بصلات كبار مشلظين , ولحم الدجاج مقطع اطراف او صحيح ربطة قزبر ومعدنوس الطريقة تناخدو المقادير كلها نقليوها ماعدا العدس والحلبة ومنين يتقلى كلشي مزيان نضيفو العدس والحبة ونرويو بما كافي ونسدو باش يطيب على اطرو من بعد نعجنو المسمن الطريقة معروفة ونطيبوه ونفرتوه ومنين يطيب المرق نوضعو المسمن فالكسكاس ونفوروه 5 دقايق مع المرقة ايوا ونقدموه وبصحتكم ..

Various Moroccan Cooking Recipes

اختي سلام الله عليك . قبل ما طيبيه الحبيبة الله يخليك نقيه مزيان راه عندو واحد المكان كيتجمع فيه لحجر بزاف صراحة انا كانتفادى الاكل ديالو المهم كتغسليه مزيان نقي الثومة و الربيع دقيهم رقاق ديري الزيت البلدية و بوزروك كامون ابزار شوية ملح خرقوم و بقاي تشحري فيه بشوية من بعد زيدي حبات طماطم و خليه حتى يطيب و يعقد عند التقديم عصري عليه شوية الحامض تاكليه بالصحة و الراحة. aligncenter السلام عليكم و رحمة الله و بركاته نوريك أنا الطريقة ديالي لي تعلمتها من الوالدة ديالي الله احفظها لي و احفظ جميع امهات المسلمين أجمعين. و الاشارة أختي طريقة سوسية محظة اوا ألالا أولا كتنقي بوزروك مزياااااااان من الفضلات لي كتلصق فيه من عد ما تكوني صلقتيه في الماء ما فيها باس الى كررتي العملية و غسلتيه باش اتنقا من الرمل لي تسلصق فيه من بعد عاد ديري طاجين يسخن زيدي فيه شوية زويتة الى توفرتي على أركان ما كاين ما حسن منو ضيفي بوزروك و شحريه في الزويتة مزيان ضيفي العطرية لي حبيتي عاد ضيفي البصلة مشلضة الكمية حسب الذوق ديالك و خليها تا تطيب مزيان الا بيتي ضيفي واحد مطيشة مشلضة و من المستحسن ما تكتريهاش ملي تحسي بيه طاب كولشي ظيفي بيض مخفوق مع قزبور مقطع باش اجمع ليك الأكلة في الأخير زوقي بالحامض و الزيتون. و بالصحة و الراحة أختي نتمنى تعجبك طريقة ديالي . جربي و ردي عليا الخبار align

Various Moroccan Cooking Recipes

هي حضيتي لي بلاصتي ربي يخليك الزين ولايني كون غير شديتي لي حقي من الحلوى والماكلة أحسن من البلاصة وبحال شفت حدا باب الدار شي خاوي ديال المونادا هاواي وناري راني كنحماق عليها بزاااااااف منين ننزل للمغرب وانا طايحة فيها كتجيني واعرة احسن من هاد الشي اللي عندنا بعدا كنبرد فيها هوايشي دبا فيناهو حقي ديال هاواي مانتفاكش معاك او راني ننزل ليك حتى المغرب خخخخخخخخخخخخخخخخخخخخخ اجي بعدا اختي المتواضعة فين في المغرب كتسكني أنا من كازااااا الهواوي هههههههه

Various Moroccan Cooking Recipes

شكرا جزيلا لك أختي شمس الدنى على الطريقة الرائعة لطهي لحم الراس بصراحة أنا ما كنتش كنحمل نشم ريحتو ملي كنت كنتوحم بولدي وكل عيد كنهز ليه الهم ملي شفت الوصفة ديالك عجباتني حيث فيها السمن و البصلةو.............. يعني مغاديش تبقى الريحة ديالو مجهدة المهم جربتها أو صدق زوين او بنين بزاف ما شبعتش منو الله يجازيك بخير غادي نبقى دائما نديرها. شكرا أختي نرمين على المرور الطريقة اللي درت هي: وضعت لحم الراس فالكوكوط درت فوق منو بصلة كبيرة صاينة قبيطة ديال الربيع شوية السمن شوية زيت العود أنا زدت حتى الثومة صاينة ملح إبزار تحميرة درت ليه القياس ديال الماء اللي يطيب فيه و سديت الكوكوط حتى حسيت بيه طاب حليت عليه و زدت الكمون والقزبر مطحون وشوية الخل وخليتو فوق نار مهيلة حتى تشحر أنا خليت الكوكوط محلولة باش جاني محمر والحمد لله جا بنين.كنشكر الأخت شمس الدنى على هاد الوصفة.

Various Moroccan Cooking Recipes

اختي الا كانت جاتك ف 15 مارس راه مزال متجيك حت ى 13 او12 ابريل على حسب نتي على شحال كتجييك اما دابا را ه يلاه دازت 17 يوم على اخر يوم جاتك فيه فينك نتي وفين الدورة نتمنى نكون فدتك URLhttp:www.TickerFactory.com اللهم يا مسهل الشديد ويا ملين الحديد ويا منجز الوعيد ويا من هو كل يوم في أمر جديد أخرجني من حلق الضيق إلى أوسع الطريق بك ادفع ما لا أطيق ولا حول ولا قوة إلا بالله العلي العظيم.

Love Stories and Emotional Conflicts

:confused:الله يخليكم البنات بغيت وحد الوصفة ديال شوربة السمك كانت فالصفحة الرئيسية كانت عجباتني ودابا ملقيتهاش و عييت نقلب عليها والو الله يخليكم لي عرفات فينها تعطيني الرابط الله يسهل عليكوم ماصعاب. وشكرا بزاف مسبقا ;أختي الله يجازيك بخير و نولك مابغيتي شكرا بزاف حتى هادي شربة زوينة ولاكن أختي أنا كنهدر على وحدا خرا فاش طحنات نصف الحوت و صفاتو و النصف الاخر خلاتو مقطع طراف. ولكن تتبانلي حتى هادي زوينة نجربها ولك مني جزيييييييييييييييييييييييييل الشكر

Various Moroccan Cooking Recipes

كيديرين ياك لاباس الحـمـد للـــــــــــه للي مشات لسعودية الله يوطن ليها و يحفظ ليها للي عزيز عليها و للي باقا كتسنى بحالي الله يسهل امورها و تلتحق بزوجها بخير و على خير إن شاء الله و نعاود ليكم قصتي انا متزوجة زوجي مقيم في السعودية و هاد الاسبوع سافر باش يبدا خدمة ديالو و دابا اولا خاصو يغير عقد الشغل لمتزوج لانه مكتوب فيه اعزب و عاد يبدا الإستقدام و المشكل ماعندناش فكرة و ماكانعرفوش شي واحد دايز من هاد الطريق فارجو من كل وحدة تجيب زوجها حداها و تقول لينا اي معلومات ممكن نحتاجوها و شحال ديال الوقت كتاخد كل معاملة المراحل للي داروها ازواجكم في السعوية و للي درتوها بالمغرب اي معلومة و لو بايخة ممكن تعاونا و للي مزوجة سعودي تا هيا تعاون خواتاتها و عاودو لينا كيجاتكم العيشة تما و بلا ماتخلعونا : واش ولفتو بزربة اي معلومة ممكن تفيدونا بيها سنكون لكن من الشاكرات و الله يرحم الوالدين

Morocco and International Relations

من كندخل لشي موضوع كيبان لي غير النص لي فالصفحة. او من كنشارك فشي قسم مكيجينيش الرد متاع لكتبات وراية فال boite de réception حتى كندخل كنقاهم فاتو صفحات لقريت عيت منعدل الخيارات العامة والو بلا جادوة نتمنى دخلو تقولو لي اش نعمل المتواجدون الآن 1. الأعضاء 0 والزوار 1. أكبر تواجد بالمنتدى كان 2,525, 26-09-2016 الساعة 21:58.

Improving Wikipedia Content in the Moroccan Darija dialect

كيف دارين مع رمضان واش غلبكم ولا غلبتوهههههههههه انا بعدا مع هاد الحرارة والرضاعة رانة قريبة نودع هههه المهم الله يقبل من لجميع هادي اول مشاركة لية فمنتدى الطبخ وكنتمنى ان هاد الوصفة اللي غنقدم تعجبكم ان شاء الله واللي هي طبق الروز بالقمرون وطرطيات ديال الماكاروني باش نعملو طرطيات ديال الماكروني كنحتاجو... 200 غرام ماكروني 1 خيزو محكوك بورو مقطع نصف فلفلة حمرا 1 علبة من ماييس الثوم 60 غرام زبدة 1 كريم فريش 25 غرام دقيق 4 اصفر البيض زيت ملح ابزار كندوب الزبدة و الزيت في المقلاة و نرمي فيها ماييسالدرة باش تتحمر ثم كنزيدو الخضر المقطعة و نخليوها تطيب.. في هاد الأثناء كنسلقو المكروني كنطربو البيض و الدقيق مع الكريم فريش و نعملو عليهم الخضر بعد ما قطرناها و الماكروني,نخلطو الكل ثم نقليوهم في الزيت القمرون منقي في مقلة فيها معلق صغيرة ديال الزبدة و الملح و الابزار و نقليوه وكنقدموه مع الروز وبالصحة والراحة

Various Moroccan Cooking Recipes

ايوا تيظهر ليا بلا مانكثر الكلام او نبداو بالمقادير على بركة الله: نص كيلو كاوكاو بلدي بقشورو يكون مقلي او مطحون مزيان كاس ديال العنبة سكر كلاصي حك ديال عسل زمزامي كاس ديال العنبة بكية ديال كوبيل صغيرة للتزين غنحتاجو الجنجلان مقلي و الشكلاط اللابيض مداب الكويغطات باللون البني الطريقة: غادي ناخدوا العناصر كاملين او نخلطوهم مزيان حتى يولي عندنا عجين لين نعملوا منو كويرات صغار اللي غادي ناخدوهم او نفندوهم في جنجلان او نوضعوهم في الكويغطات ثم بواسطة الاصبع الصغير ديالنا نعملو حفيرة في الوسط او نصبوا فيها الشكلاط الابيض المداب ايوا كنتمنى تجربوا هاد الحليوة الساهلة بمناسبة عيد الفطر او عواشركم مبروكة يارب او متنساوش اللي جربتها تكول ليا رايها باش تشجعوني.

Various Moroccan Cooking Recipes

ياللاه شوي ديال النشاط ; ما تقولوشلي ما عارفينش راه تيليفون موجود و لحباب موجودين ديرو نوستالجيا ههههه انا نبدا على بركة الله حنا كانت عندنا كنية اخرى غير هادي و تكنات على جدي حتاش كان كايجيو عندو الناس يعطيهم الزيت و واخا ما كيبقاش كايقول ليهم غير دخلو واخا تاخدو غير قطيرة إيوا قلعو شنو كانت الكنية ديالنا ; و من بعد بدلناها ملي مشى جدي للحج و مات فيه الله يرحمو كناو علينا كنية اخرى نسبة للمناسبة و انتي اختي

Love Stories and Emotional Conflicts

عافاكم مال المنتدى صار هاكا مابقاش كيف ما الاول راه صار يعصب و التجمع لي نبغي ندخل ليـه مكبغيش يتحل ليـا و لا دخلت كاع الردود ماش كيف ما كانو في الاول ولاو مجموعين و لا بغيتي تقراي كتقراي بالواحد بالواحد وهاد شي ماشي في صالح المنتدى حيت حنا ولفناه كيف الاول و كان احسن منتدى و كنعتبروه دارنا الثانية ولكن دابا كنلقاو صعوبة باش ندخلو ليـه و هاد شي كيسبب ليـنا قلق والله العضيم و التجمع ديال اناقة طنجوية لي قسم الصحبة مكبغيش يتحل ليـا كاع عافـــــــاكـــــم غير رجعو ليـا المنتدى كيف مكان راه كان اروع و اروع من الحالة لي ولآ فيـها دابا إعـــــــلان تقليص لا يوجد إعلان حتى الآن. السلام عليـكم و رحمة الله تعالى و بركاته: تقليص

Love Stories and Emotional Conflicts

مغربية وافتخر السلام عليكم و رحمة الله و بركاته كيف دايرين الأنيقات كنتمنى تكونو بخير و على خير اليوم جيت نشاركوم هاد الوصفة ديال شميشة زوينة ساهلة و اقتصادية. نبداو على بركة الله, المقادير: 300 غ دقيق 125 غ سنيدة نص كاس زيت خمارة بيضة قشرة برتقالة هادي الوصفة كما عطاتها شميشةلكن بما أني معنديش الميزان استخدمت ميزان عيني ههههه درت كاس سنيدة و الدقيق حسب الخليط تعجنيها عادي و تعملي كرة نكوروها فيدينا على شكل غريبة ندخلوها طيب حتى تحمر شوية. فاش تبرد راه كتولي قاسحة بزاف كنديرو كاس حليب نغلوه و نضيفو ليه 2 معالق كبار كاكاو أو ملعقة واحدة نتي و ذوقك نخلطو مزيان و كناخذو زليفة ديال الكوك كنغمسو الغريبة ديالنا فالحليب بسرعة و كنمرمدوها فالكوك كتجي لذيذة فعلا و الشكر لشميشة الله يجازيها كل خير. ملاحظة: يمكن نستعملو الشكلاط شعرية زنجلان أو لوز مهرش بدل الكوك كل وحدة و ذوقها كنتمنى تعجبكوم و تجربوها هاد المقادير كيعطو كمية صغيييرة يمكن ليكوم تضاعفوهم طبعا إلى الملتقى في رعاية الله

Various Moroccan Cooking Recipes

هذه وصفة خاصة باختي حسناء امنتانوت الله يجازيها بالخير و ينور طريقها راه كتجي رائعة . .المقادير : بطاطا منقية و مقطعة مربعات صغار و مقلية في الزيت شوية جلبانة مصلوقة 2 بيضات مصلوقة مقطعين طريفات 8 البيضات او اقل حسب المقادير اللي عندك 3 الفرماجات البقرة الضاحكة فرماج احمر مرحي معدنوس مقطع صغير شوية خميرة الحلوة ملح بزار شوية خرقوم تابل و كروية هادي هي العطرية ديالهم و كتعني قزبور حبوب و الكروية مطحونين بصلة مشلدة الطريقة; ناخد الدجاج او اللحم حسسب الموجود و نتبلوه بالملح و البزار و الخرقوم و شوية التابل و الكروية و يقلى الكل مع بصلة مشلدة و الزيت حتى يتقلاوا مزيان عاد نضيفوا شوية الماءو نخليوه حتى يطيب و ينشف من الماء . ناخد اناء غارق و نديروا فيه خليط الدجاج بعدما يطيب و البطاطا مقلية و الجلبانة مصلوقة و المعدنوس مقطع و 2بيضات مصلوقين و مفتين و الفرماج البقرة الضاحكة مقطع طريفات الفرماج الحمرمحكوك و الخميرة الحلوة و يخلط الكل عاد نهرس عليهم البيض اللي غيكفي 8 او اقل و نخلط بشوية . ناخد مول ندهنوه الزيت او الزبدة مزيان و نحطوه فوق البوطة حتى يسخن شوية عاد نخويوا فيه الخليط هاد الطريقة كيديروها باش مني طيب التورتية متلسقش في لطة لمهم ندخلوها الفرن حتى طيب. نخليكم مع الصور تستحق التجربة

Various Moroccan Cooking Recipes

كيف حالكم البنات تبارك الله عليكم وعلى الحليوات لي تتحطو هنا. صراحة انا استفدت بزاااااااااااف منكم . اجركم على المولى العظيم . الله اجازكم بخير بغيت منكم واحد المساعدة هذا شحال وانا ندور على مقادير غريبة ديال النخالة والزنجلان . صراحة سبق لي كليتها عند شي ناس وملي طلبت منهم المقادير واعطوني جربت ماجاتنيش كيف لي كليت عندهم ماعرفت علاش:confused: وطلبت المقادير من منتدى اخر اعطوني الله اجازهم بكل خير ولكن جاتني نفس الشئ قاصحة:confused: . ولي كليت انا هشيشة بزاااااااااااااااااااااااف ومعلكة من الداخل وخى تتبقى اسبوع ما تتقساحش. الله اجازكم الجنة واسهل عليكم باش تمنيتو لي تتعرف هد الطريقة تفيدني ولها دعوة فقيامي الليل ان شاء الله فقط تخبرني شنو لي تحب ندعي لها به .

Love Stories and Emotional Conflicts

والصلاة والسلام على حبيبنا المصطفىأفضل صلاة وأكمل تسليم. اخواتي الأنيقات كيدايرين لاباس عليكم أنا لقيت واحد الفكرة فواحد المنتدى آخر وعجباتني بزاف قلت علاش حتى حنا ما نديروش بحالهم. الفكرة هي كل واحدة جربات شي منتوج ولقات شي منتوج آخر بحالو وعندو نفس المكونات أونفس المفعول وأرخص منو تكتبو. تكتب المنتوج الأصلي والمنتوج البديل. كنظن هاذ الفكرة غادي تسهل علينا بزاف. وهاد الشي كلو غير باش نستهلكو بلما نتهلكو ههه.frame

Various Moroccan Cooking Recipes

صباط زوييين كلاس,كوير,3839 و ديال فرنسا وغير مستعمل السلام عليكم اخواتي.. ها واهد الصبيبيط واااعر كلاسيك ديال فرنسا و فري كوير وماركة عمرو ماتلبس لبرا,اللهم مللي كانقيسوه فالدار.. للانيقات المهتمات الثمن ديالو 250 درهم علما ان الثمن ديالو الاصلي كثر من ضعف هاد المبلغ.. اللي عجبها انا من مدينة اكادير والله الموفق

Morocco and International Relations

هده واحد الفكرة باش تتهلاو فيه و يولي جديد على حسابي و كيف العادة ما قلتها حتى جربتها. ادا كان الدان عندك مفتوح اللون يعني ما تنفعش معاه القهوة في المسيح. و كانت البقع ضابغة مزيان ما عليك غير تاخدي الورق الاحرش و تمشطي الدان في الاتجاه المعاكس ديال الثوب.و غير بالتاويل عنداكي تنتفيه غير شعككيه.و من بعد تمسحيه بثوب مبلل بالكحول باش تقضي نهائيا على البقعة.و مرة اخرى رجعي الدان لمكانه بقطعة اخرى نظيفة ديال الورق الاحرش.يعني مشطيه. اما ادا كانت الاوساخ سهلة ما عليك غير تمسحيها بثوب مبلل بالكحول و تعيدي عليها بثوب ناشف و كما تعلمن فالكحول ينشف بسرعة. نتمنى تجربو و تردو عليا و ما تنساونيش من دعوات الخير.

Various Moroccan Cooking Recipes

صومالي مات.. كفنوه فجعبة واحد كينسى بزاف.. واحدنهار غادي وطاح.. مني ناض قال سمع الله لمن حمده واحد راجع من طليان غيربصاك علا ظهرو.. لوالدة ديالو قالت ليه مالك اوليدي راجع ليا بصاك.. ولد الجيرانراجع بطموبيل ولد عمك بكاميو.. قال ليها الواليده هادوك خدامين فالغبرة.. قالت ليهواش فيها خدم فيها ومني ترجع دوش.. واحد حلم أن 200 درهم توضرات ليه... بقا ناعس 3 ايام حلف ميفيقتيلقاها هدا واحد جوج ثلاثة اربعة تحماو على زيرو.. زيرو شاف القضية حامضة.. تحزم.. ولا ثمانية عطاهملعصا جوج فراشات خارجات يدورو شافو سراق الزيت فالحيط قالو يخ اولاد الكاريان جاو استاد سول الدراري شحال خمسة فخسمة تاواحد جاوب من غير واحد الكسول قال ليه 25 هويقول ليه غوت سمعهم وهو يغوت وعععععععععععكككك استاد سول دراري على معنى السيجارة بالفرنسية نقز واحد قال ليه ماركيز واحد شرا سلوقي يصيد بيه ولكن كيسمع صوت البارود كيخاف ويهرب السيد قالنديه لموسم التبوريدة يولف على صوت البارود مشا ربطو حدا شي مراوات واحد الوقت داه معاه يصيد غير السيد ضرب حجلة والكلب سمع الصوت هو يطلق تزغريدة غلغليظ بزاف تبارك الله مشا يتعبر وقف فالميزان خرجات ليه مكتوب فيها خوتي واحد واحد الله يخليكم قزم مشا يتصور صورة يدير لكارط ناسيونال هو يخرج فيها كامل طويل بزااااف شرب كاس لحيب ومات جاو شوفوا لقاو لحليب مجا يوصل للمعدة حتا انتهت مدة الصلاحية واحد مشا عند صاحبو للمدينة وعرض عليه للفريت و لمايونيز وقال ليه لفريت اه ولكن الزبدة علاش واحد سول صاحبو على معنى pourquoi وهو يقول ليه علاش وقل ليه لا غير سولتك واحد قالو ليه هتمثل لينا اشهار مع السبع انه كياكلك وهنفسرو ليك كلشي وقال ليهم سيرو فسرو للسبع بعدا معكاز واحد النهار مراتو كدق الباب نسات الساروت مفيه مينوض قال ليها سيري لدار باك راك مطلقة واحد بايت بالجوع حلم راسو كياكل لملاوي فاق لقا راسو صارط كاشا راجل معقول غادي وطاح فحفرة ناض منها وشاف حفرة قدامو قال اف عوتاني هنطيج واحد شرا طموبيل ودارها طاكسي غادي بيها الناس كيقولو ليه طاكسي طاكسي وكيقول ليههم عرفتو طاكسي عرفتو واحدة قالت لراجلها حلمت البارح شريتي ليا لبسة واعرة وقال ليها اليوم حلمي راسك لابساها واحد ديما كيهز شي حاجة من دارهم واحد النهار شفر بورطابل ديال خوه تاصلو بيه من الدار قالو ليه رد البورطابل وقال ليهم نتوما اي حاجة تمشي لصقوها فيا واحد غادي وقف عليه بموس قال ليه تلفون ديالك قال ليه قيد عندك 061 واحد سميتو مبارك شرا حولي داخل بيه للدرب جارتو شافتو من الشرجم قالت ليه مبارك الحولي قال ليها خدوج النعجة واحد كيبني مستقبلو هو يريب عليه اثيوبي لاعب فماتش بغا يضرب سييزو داه لبرد

Love Stories and Emotional Conflicts

بنتي عندها 11 عام عاد طلعات للإعدادي هاد العام كتجيني باقية صغيرة على شغل الدار والصراحة ما يقنعنيش شغلها الوالدة وخواتاتي وصحاباتي وكل نساء العائلة كيخاصمو علي ويقولو أني غندي تقليدها إيلا ما علمتهاش الشغل وغادية تخرج معكازة أنا كنشوف أنها مازال خاصها تلعب وتتمتع بطفولتها أما تمارة غادية تعلمها بزز منها مني تكبر كنتمنى نوسعو النقاش فهاد النقطة وشكون الأم للي حنينة بحالي

Fatwas and Family Laws in Islam

اخواتي في الله منذ اكثر من 3 سنوات مرضت خالتي بسرطان الثدي والحمد لله كاز كل شي بخير تعالجت طبيا في كلينيك بالرباط وما زالت تحت المراقبة حتى الان بعدها بقليل ظهرت لماما كورة في صدرها حتى هي مسكينة وبعد عدة تحاليل قالو لها الاطباء راها غير كورة ديل الهرمونات وصافي المهم انا عاودت لكم القصة ديالي في عجالة وباختصاااار شديد عانينا بزاف في هذا المراحل في هذا المنتدى الجميل العزيز عليا قرات ان عشبة الدغموس وعسله كيشافي من الامراض الخبيثة فكنت كل ما نمشي للرباط كنشريه من عند واحد بائع الفواكه في باب الحد في ديك القوس اللي قبل restaurant الباهية كنجيبو وكنطحنو في الحليب كنشربوه انا و ماما لكن المفاجأة قريت انه حاااار وهذا اللي كنشري ماشي حار بالمرررة بحالو بحال لافوكا تقريبا في المذاق جربت دقتو وهو عشبة وااااالو ما فيه حتى حرورية دابا الله اجازيكم بخير كل واحدة قرات الموضوع ديالي تدخل تفيدني وتنصحني واش هو هذاك الدغموس ولا لا واذا كان ماشي هو اشنو هذاك اللي كنشربو مع العلم انا درت السوق كامل كيوريوني نفسه هو هذاك لمن كيقولو الدغموس في سوق الرباط وسمحوا لي بزاااااااف على الاطالة

Various Moroccan Cooking Recipes

اليوم جبت ليكم واحد الوصفة ممتازة كتنضف و كترطب و كتبيض نقولكم اولا بلاش نقولكم اش وليت كندير فلحمام الصابون البلدى مع ازير مطحون و الله العضيم الى ممتازة هاد الوصفة .تدهنى جسمك كله بها حتى بين الفخيدات راها كتبيض و دلكى مزيان جسمك و خليك واحد 5 او 10 دقائق و شللى جسمك و بداى الحكان لكن ماتخلعيش من داكشى كلو اللى غينود د لوسخ حاشاكم بحالى عمرك مامشيتى للحمام و رانى عاد درتها حت مشيت لحمام هاد الصباح و قلت نقولالكم . اما طريقة تحضير ازير فسهلة تشريه من عند العطار و تشمشيه و تطحنيه اوا بصحتكم الحمام مسبقا و ماتنساوش تدعيو معايا الله يفرج همى و يسهل امرى ااااااااااااااااامممممميييييييييينننننننننننننننننننننننن

Various Moroccan Cooking Recipes

هاد الفكرة راني مجرباها ودايما مكيخطاني مالدار وهو سيد النضافة في الدار سميته معروفة ماكاين حتى بيت مغربي معندوش وهو الصابون البلدي واه صابون البلدي الي جربتو فجميع الاستعمالات وحتى البوطة انتاع الطياب كيخليها تبري. غادي تاخدي كمية ديال الصابون ودوزيه على البوطة من الاحسن تستعمليه في الليل محيت البوطة تكون ريحت من الاستعمالات:mad::mad: والصباح غير تفيقي دوزي عليه شيفون اي كون حرش شوية وغادي تشوفي النتيجة تعجبك بزاف جربوها وردو :Dعليا

Various Moroccan Cooking Recipes

كيف حالكم اخواتي جميعا وبداية كانشكر الاخت نور الشمس اللي كل مرة كانت ترسل رسائل خاصة تتطمن عليا وشكرا للجميع. انا هاد الشهر تعطلات عليا العادة الشهرية مدة اسبوع رغم انني كنت كانحس بوجع العادة الشهرية وكنت كانحس بالم في المفاصل ديالي ورجليا تنفخوا ليا بزاف المهم عملت التحليل في البيت خرج إيجابي وعاودتو اليوم الثاني خرج إيجابي المهم باش نقطع الشك باليقين مشيت للمستشفى عملت التحليلة ديال البول خرجت إيجابية يعني حامل واليوم الثاني عملوا لي ديال الدم خرجت حامل وما نكولش ليكم الفرحة ديالي والفرحة ديال زوجي.. لكن الطبيب قالي راه هاد النفوخية اللي في رجليك ما عندها علاقة بالحمل احالوني على الطب الباطني وقالي عندك التهاب في المفاصل وجلست 3 أيام في المستشفى عطاوني الدواء حتى وليت بخير ورجلي رجعوا عادي. ولكن حسرة بعد مرور يومين بدا كايهبط ملي الدم لونه بني يعني بحال الوسخ قالوا ليا الأطباء راه عادي... ولكن شوية ولا كايكثار يعني نزيف احمر وتخلعت بزاف ملي جيت للدار جلست شوية على ظهري غير نضت وهبط مني طرف كبير ديال الدم بحال الكبد.. مشيت دوزت قالت لي الطبيبة وقع ليك إجهاض وجلست يومين في المستشفى حتى تنقيت من الدم وقالت لي الله يعوض عليك وحاولي ترتاحي 3 أشهر عاد حملي. وهذا اللي كتبه الله عليا اللهم أجرني في مصيبتي واخلف لي خيرا منها يارب وكانطلبكم تدعيوا معايا بزاف والله ملي خرجات ليا النتيجة ديال الحمل دعيت مع جميع البنات باش ربي يسهل عليهم ويحملوا.

Love Stories and Emotional Conflicts

أنا بغيت مساعدة من شي بنت كتكلم بالفرنسية مزيان تعاوني نتطور ف هاد لغة شوية نهدرو ف lmsn أو نكتب ف شات وتنصحني بشي نصوص أو قصص بل الفرنسية. انشاء لله متبخلوش علي بلمساعدة. وهاني تنسين الردود ديالكوموملاحظة أنا و الله حتى بنت وبغيت نقرا بصح وشكرا

Morocco and International Relations

تنقدم ليكم السيكار لي جربات ماما ماشي انا. ولكن جاو غزلان. المقادير 150غ سنيدة 100غ زبدة ديال ماكدور 100 غ دقيق ملح راس معلقة فاني 2 معالق كبار من غبرة اللوز 4 أبيض البيض الطريقة نخلطو جميع المقادير ونطربوهم بفورشيطة كبيرة ثم نوضعوهم فطاوة مدهونة على شكل دوائر بحال الكريب ثم ندخلوهم للفران ونردو معاهم البال راهم دغيا تيطيبو . وغير تخرجوهم قبل ميبردو ندوروهم على عود رقيق أنا تندير اليد ديال المغرفة د الخشب أو مدلك باش ياخدو شكل ديال السيكار. ملاحظة. العجينة خاصها تكون خفييفة.بحال الكريب تقريبا. وبالصحة والراحة.

Various Moroccan Cooking Recipes

bent bladi السلام عليكن ورحمةالله تعالى وبركاته كيفكم ألحبابات نتمنىتكونو بألف خير وهناء هذه طريقتي فتحضيرلكرداس أهديها لكل المبتدئات هذا لكرداس كيجي لذيذ ورائع مع هذه لخلطة وكل منكلاه تيعجبو لخلطة هي:لخل البلدي ديال صحراوةقزبر يابسخرقوم بلديثوم 3لفصوص محكوكين وخاصورت غير وحدة راني حكيت لولين وقلت علاش لمنقلش ليكم هذه الطريقة ويستافدو منها خوتاتنا صغارات لعاد بداوفالحياةالزوجيةأو مقبلات عليها. نرجعو للمقاديرشوية الحبة السوداءشويةحب رشادشوية لحلبةشوية لمساخنالملح بالطبع وكنرقدو فيهالكرشة والرية ولمصارن دالشحمة وحتى الرقاق وقطع لحم _بالطبع كلشي منقي ومغسول ومسقطر_كنخليوهم مرقدين يومين وعادكنشرهم نهار وعاد كنكمسهم كميمسات صغار وأنا كنرش فالقزبر ونحاول نوضع فكل كموسة حقها من لحلبة وحب رشاد وسانوج كنلفهم بالمصران الرقيق ونرشهم من لفوق بالقزبر ونشرهم حتى يبسو وكاين اللي كيلفهم مباشرةمن بعدالترقيدة وحتى هكذاك كيجيوزوينين وصدقوني أنهم كيجيو لذاذ بزاف وهذا لقديد رقدتو فالخل والملح والقزبر يابس والخرقوم لبلدي

Various Moroccan Cooking Recipes

حنا انتقلنا لسكنة جديدة والزليج دالحمام شريناه فالبيض واحرش جا محبب ماشي من النوع اللي كيلمع ومللي كملت الدار وجينا نسكنو جبرنا فيه بقع سوداء مابغاتشي تحيد واخا عملنا الروح دجافيل وعاد ديك العجينة البيضاء اللي كتكون بين زليجة وزليجة وقيلا المعلمين كانو كيزطمو عليها قبل ماتنشف ودخل فيها الوسخ أو ولات كحلة عوض ماتكون بيضاء ودابا حرافتلي مع هاد البقع مابغاو يحيدو والمشكل عرسي قرب ومللي هيجيو عندنا الناس ويدخلو للحمام هيجيبلوم الله غير أنا معفونة وخليت الزليج تدبغ. كنتمنى منكم تساعدوني الله يجازيكوم بالخير را الحمام المنظر ديالو كيطلع القلب.

Morocco and International Relations

خديت ديفاستون من نهار 16 للدورة حتا 25للدورة و ملي ساليتو من بعد يوم واحد جاتني الدورة ليوما 5أيام لكن المشكل أن الفوطة الصحية كنلقى فيها غ طبعة صغيرة يعني قليلة بزاف . عافاكم جابوني إلى عرفتو ش حاجة الله يحقق ليكم لي خواطركم المتواجدون الآن 1. الأعضاء 0 والزوار 1. أكبر تواجد بالمنتدى كان 2,525, 26-09-2016 الساعة 21:58.

Love Stories and Emotional Conflicts

كان يا ما كان والكون ما لكو الرحمان حتى كان لحبق والسوسان ونصلـيو على نبينا العدنان.. يا سادة ياكرام فهاذ المرة غادي نحكي لكم حكاية غريبة مفهومة ماشي صعيبةوالجلسة معاكم كلها طيبة ..كان فشي وقت من لـوقات تتعيش واحد العائلة فيها غير لبنات تلاثة شقيقات والرابعة ربيبة كان باهم تيعاملهم معاملة وحدة ما كاين فرق من بين البكرة ولآ الصغيرةكل وحدة عندو أميرة إلا مهم دايره فرق كبير مابين بناتها اللي من كرشها وربيبتها اللـي فعقلها ما دخلتها من كبرات ووعات هي اللـي تتقضي وتنضي ومن تفضي تجلس على الغرزة الطرز ولا تخيط ومنين عليها تعيط توجدها قدامها تترعد من الخوف سرها ديما مقدوف وباها غير تيشوف عيا بلحلوف وغير تيحنت وهي بتمارة التطحنت وعاد كلفتها يوميا تعجن خبزة الكل واحد فيهم وخبزة الأم تكون وافية شوية عليهم تعجن وتعاين حتى تخمر وتجمع لعواد وتحمي الفران وتطرح وتفرق وتحضي القدرة على الكانون تحرك وتمرق وتحلب وتمخض اللبن جهدها تدفن فذيك الدار وفواحد النهار مع الزربة والخلعة والتـلفة نسات ونبزات من خبزة مرت باها اللـي يمراتها قالت ليها يامي حيث هي اللي رباتها راه نسيت وبلا ما نشعر حصل هاذ لأمر ويلا بغيتي نمشي ندبر على خبزة فقياس خبزتك ما في ما نهز قرصتك وضربتك قالت ليها والو من خبزتي نخلاق وحتى حل معاها ما لاق وبدات تعاير وتسب وتضرب باللي لقات في ديها والبنت مسكينة ما لقات غير رجليها سبقو الريح ومرت باها تا بعاها وتصحيح: - بغيت خبزتي عطيني خبزتي وتشير وتشير حتى خيال البنت غبر وتلفات مابين سواقي وشجر وبلا ما تفكر فلأمر قررات ما تولـي وبداتي لروحها تتـسلــي غير مخبع تتطل وفالليل تيغطيها شعرها الطويل لكحل حتى الواحد المرة قررت تبدل لمكان تلقى فيه شي اطمئنان مشات مشات حتى عيات وهي تصادف عزيب واسع وعريض وبنيه غريب طلـت ودخلت ما وجدت حتى واحد فيه وتعجبت كيفاش حتى واحد ما حضيه شربت من عيونو لكثار وكلات من خير لشجار وحسات بنعاس دوخلها الراس التكات وتمدات وغمضت عينيها لكن طلقت ودنيها عارف راسها فخلا ما شي منزه فرحلة ويالله بغات تغيب وهي تسمع صوت غريب - يالله حلـو البيبان وفرشو بالزربة لسلطان راه وصل عيان.. بالزربة تنصبو لخيام آمر تعمل كلشي يعمل لهلايخطي لحكام ولبنت غير شافت ما شافت وهي تلعثم وبدات تخمم بحال اللي حصلات السوار عالية والحراس عينيهم تلقط الجوان خممت مزيان وهي تدخل ما بين الغنم اللي عددها كان كثير حدا جنب البير بعدا الما حداها والله نجاها واحضاها.. يا سادة ياكرام السلطان من ارتاح طلب مرايت الهند وبالو منظر من البعد وسط لغنم طرف كحل وبلا ما يتعجل قال لوزيرو شوف فالوإياه يامولاي هاديك شي حاجة ما شي خيال ودغيا طحتلو فالبال وقالوا: يا مولاي فالحال توجد قصعة تريد بفروج بلدي لديديكون مالح ماشي مسوسيبان حس هاذ لكنوس الإنسي لافيه الجوع ياكل والجني ما يقرب لطعمنا فلحظة كلسي يبان قدمنا.. وهذاك ما كان يالخوان كلات وبردات ومن البير شربات وعرفوه إنس ماشي جان وقا لهم السلطان حضرو قدامي اللي كان وغير بالضرافة واللــطافة وكسيوه بشي لـحافة أولخف حضرو البنت وهي تترعد ما شي من البرد من الخوف تحتى تلقاو سنانها وتكمشو يديها قالهم خلـيوها ومنين شاف فيها وتمعن شاف قدامو جمال تيفتن وعاود فتح عينيه مزيان حتى تيقـن وقال لوزيرو أمرهم يجمعو باش نرحلو وبدا المستشارو تيشرحلو يهتلاو فالبنت مزيان ومنين لبست زادت تواتات وصبحت للات لبنات وفوسط القبة ضوات وكاع ما نوات هذا العز لعظيم سبحان المنان لكريم كرمها بعد خوف والملك فيها غير تيشوف حتى علنو على عرس السلطان بالزين الفتان رقصت الناس والموسيقى دووات وحتى الطيور غنات وقالت :هني وهني من الخبزة تهنـات سعدي ياالريم يازينت لبنات وبالزربة تدربات على الجو الجديد وكان كل يوم عندها عيد واحد النهار سمعت صوت حزين من بعيد تيسعى نسعاو باب الله أمرت الوصيفة تدخلها وتغسل ليها ومن الخيرات تعطيها حيث عقلات على الشدات وشحال من نهار ما كلات.. وقالت ليهم قربوهالي وخلـيوني معاها بغيت ارتاح حداها تعجبو وغربو وهي تعقل عليها قالت هاذي مرت با ياك مادايرها سبا ولكن لمرا ما عقلات حيث لبنية راها تبدلات وقالت ليها واش عرفتيني قالتلها فكريني اللي نعرفهم بزاف قالت ليها وفين بويا وخوتي ردت عليها آه عليك انت الهاربة اللي هربتي عطيني خبزتي عطيني خبزتي بغات تحميها غوات وعلى الشر نوات وهي تآمر حرسها الخاص يحملوها خارج لبلاد ويسكنوها فدار لجواد ما يخصها خيروردوها بحال شي طير فلقفاص غير الماكل والنعاس ومازال الطير تيغني أما للاهنو ما تهني ما تد ني كيف تيقول المثل وعلى كل حال راكم سيادتي وسادتي ديما فالبال ما نكملشي لكم لحكاية هذا محال. يا سادة ياكرام السلطان الهمام قال الملكة تعايلي نبدلو الجو فجنان لخضار نمتعو لبصار قالتلو أمرك مولاي يتنفد الحال الرحلة تغير لحوال أمر عامل الموكب ارحل ومن باب لكبير دجنان دخل فوق ما تخيل تحير فالشـكال ولنواع وأفرحات اللي جاع واد بقناطر وشلال مياهو التقاطر عشاقة لنظروحتى الدالية من الدخلة بحال الحرس من الجناب وقت العنب طاب وسبحان الله عنقود كحل عنق عنقود ابيض منظر يفتن مالوش نضيرفجنان الخير وحتى حلات بينتهم الجلسة ومن البعد حاضيهم العسة وهما ينبتو جوج قطيبات صغار كاع ما تنبهو لهم النظار كلها حاير فجهة وسمعت قطيب تيقول عطيني خبزتي ولا خر تيرد عليه ما عنديش وهي تبق تصيك وتضحك والملك ما فهم والو حيث ما سمع والو وجه سؤالو ليها إيوا ضحكينا معاك راحنا زعما حداك قالت لو يامولاي: لآ ما كاينة حتى حاجة غير ضحكت وكان قلها ما كاينش شي ضحكة بلآ سبة وبغا يدير من الحبة قبة ودارها وبغواتو شعل نارها ومنين بغات الدويها عماتها ومن خرجات كلمتها القات التريت فاتها قالتلو يامولاي اللي ضحكني هو ذاك المنظر انتاع العينب لكحل اللي معنـق العنقود لبيض صفعها بالجهد وفهمها غلاط وما كفاها حلوف ولا تعياط قالها عينيك فعبدي أنا غادي نطير لو الراس بيدي وانتي خرجتي خطية وحكامك غادي يكون قاسي ولغدرك ما ناسي حتى نموت وهيا الخوت لهلا ينزل علينا باطل راس العبد بسيفو طار وهاذ السر بقا غير فسط الدار مرت السلطان فكل ليلة تتحمل الراس المقطوع وتتطوف به بلحفا والجوع مسكينة آش هاذ العذاب بلحق كلشي مقدر مكتاب ونا مازال معكم يالحباب.. يا سادة ياكرام فشي يوم من ليام حكيمة النسا نجمة بغات تبيع عقد جوهر وقصدت دلالة معروفة قالت ليها هاذ ليام السوق بارد والحركة عيانة سلعتك مزيانة لكن الغالب الله يمكن تبعيه المرت السلطان بعد عندها وهانيا وصافي لها الحال غير سيري را تتسخى بالمال لحكيمة شاورو عليها لمشاورية قلتلهم غادي نسلـم هاذ لهدية اللات لبنات الملكة بحال اللي ماكاين والو رحبت واستقبلات وفوجهها ضحكات تعاودو لخبارات ولقات لحكيمة ما جايبة خبار وبدات الهضرة على ما حكاتو الدلالة الحكيمة لفهيمة ورد عليها الملكة أنا خاطري هاني غير سايني حتى يطيح الظلام وتفرج على غرايبي ومحايني غير سايني.. وفعلا فركينة تخبعات شافت وتبهضات حتى عيونها دمعات بعينيها ومصدفات وحيث كملات لمرا جفلات رشـاتها بميها حتى لعقلها رجعات وقالت ليها إيو كيف جاك عذابي ردت عليها غادي تفاجاي بسبابي والعبد غير سباب والله يفتح باب الخير والتسيير ودابا سمعني مزيان ووشميها فهاد لمكان غدا منين يبغيو يحملوليك الراس رفضي وقولي لا وصوتك يتعلى عليهم حتى يجي اللي تيأمر عليهم وقولي لا ومنين يسولك قولي لو ماشي انت هو قحطان بن زهران وذاك الشي اللي كان حتى قالها واش كاين شي سلطان أشهر مني ردذت عليه سول حكيم الشجعان وغير جاوبو بييه جمع العدة والعتاد ولا غدليه خوا لبلاد بعد يام وصل لبلاد المقصود وشوفو الله المعبود تيمهد لسباب والبنت بعدا فهاد المدة تهنـات من لعذاب استقبلو قحطان وبعد الراحة حكالو مزيان كلشي بالفاصيل جاوبو اللي بان لي غير الشك عما عينيك وكون تريتي الله يهديك دابا راه خيط لمحبة تقطع وبقات عينين الملك تتدمع قالو يا سلطان لاتبكي عند حل تخدو عندي عاد ترحل هادو ثلاثة دلكركاعات مبخرين بهوى لبنات وغير توصل عطيها تهرس اللولى فنص النهار والثانية فنص الليل والتالثة مع لفجر وغير صبر غادي ينبت ربيع لمحبة وهادي راه غير سبة السلطان بعد مدة وصل تقرب ورغب وماجا فين يكمل تهراس الكركاع حتى الملكة سمعت حركة بصداع عفريت ظهر فمكان وقالها أنا مأمور نا خك فالحال العند الملك قحطان وبلا ما تفكر التحسم لأمر واقف قدامو وهو ينظر كيفاش يفرط فهاذ الزين الفتان ومنين سولها على صداقها قالت لو صداقي تجيب الباقي من خوتي ولكان عايش با وحتى مرت با وأمر عامل العفريت جاب المطلوب والسلطان حقق المرغوب والسلطان لقديم مات من لكروب وانتما يا سادتي على الله تكونو متعتو لقلوب والصابر فينا هو المحبوب وبنادم راه حجر وطوب وهكدا حجيتنا مشات مع الواد وما يفهمها غير لجواد أعجبتني فنقلتها لكن أتمنى أن تنال إعجابكن;

Love Stories and Emotional Conflicts

فيها 2بيضات كاس زيت نصف كاس سنيدة 1خميرة حامضة محكوكة الدقيق حسب الخليط في اناء نضع نضع كل المقادير و عندما تجمع بالدقيق نطلقها بالمطلق و تقطع حسب الرغبة نضعها في لاطة مدهونة بقليل من الزيت ندهن الحلوة بالبيض درت فيها السنيدة فوق ودخلتها الفرن . وهاهي ماشي ساهلة و دائما كتسدق وبنينة و رخيسة بزاف لبغا يدوز اتاي كي جاتكم غادي توليو دائما تديروها المهم ديروها و ردو عليا الخبارانا كنتسنا

Various Moroccan Cooking Recipes

انا الخلاط فعوض ما يبقا بلا شغل كنفضل نخدمو شوية مثلا الى صاوبتي شي كيك ودرتي عليه شي كريم خودي الخلاط وزوقي بيه من الفوق على شكل حلزوني او خطوط كيفما حبيتي او الى ماكانش عندك الجيب. وكنستعملو الى بغيت نغربل شيحاجة فشي اناء اصغر من الغربال ...كندور غير بشوية حتى يتغربل كلشي . اما الى لصقات ليكالمرقة او اي حاجة ماشي الحريق خودي الطراب وحركي غيير بشششوية وهزي الفوق وخلي التحت. الى درتي السميدة ونسيتي ما حركتيها وتكورات ليك خوديه وحركي بيه وغادي يتحلو دوك الكويرات. اما المفاجأة الكبرىولي ما كتعرفوهش على الخلاط اليدوي انه كيفتل الكسكس احسن من اليدين خصوصا ايلا كان سخون او مكور كيحل هادوك الكويرات. هادو بعض الافكار البسيطة لي ممكن تسافدي منها بالخلاط فعوض ما هو جالس بلا خدمة بلا ردمة ههههههه .والي عندها شي افكار اخرى تفيدنا

Various Moroccan Cooking Recipes

هدا واحد الراجل قال لمراتو جيبي ليا 2 كيسان . واحد فيه الما و الثاني خاوي . قالت ليه علاش قال ليها نقدر نشرب و نقدر منشربش فاش خدام فالمغرب في البحر ديال مراكش ! مراكش فيها شي بحر ...و المغرب فيه شي خدمة واحد كايقولوا ليه الحاج شلاظة .كعا من السمية.. مشا هاجر شي 30 عام باش انساو... رجه هوا يشوفوا واحد صاحبو قديييم.. قال ليه واش نتا هوا الحاج بصلة اولا مطيشة... الحاج قال ليه تخلطها نخلط مك واحد الفروج طالع فوق الشجرة كايوذن والذيب كايعيط عليه من التحت : تا نزل نصليو جماعة هدآ استآد ديآل الفرنسية قآل لتلآميذ ديآلو اشنو كيعجبكم فـي الفرنسية واحد قآل اكسبريسيو اكغيت ! وآحد قآل اكسبريسيو اوغآل .. نقز الكسول : قآل ليهغآمآصي ڤو زآفيرramassez vos affaires الفروج قال للدجاجة: أشنو فايدة اللي كيبيض البيض للناس باش ياكلوه قالت ليه الدجاجة: إيوا بعدا حسن من اللي كيودن وما كيصليش واحد الخايبة داخلة لحمام الزنقة ف الصباح و هي تلاقا ما جن خارج و هي تقول :تف تف تف بسم الله الرحمان الرحيم .. هو يقول ليه : حيدتيها ليا من فمي واحد ما كايجيهش النعاس بالليل.. عاودها لصاحبو هو يقول ليه كاين الحل ! شوف ملي تمشي للفراش غادي تحسب من واحد حتال 500 و راه غادي يجيك النعاس.. لغد ليه تلاقا معاه أ منضرا قال ليه : والو ماصدقاتش ديك اللعبة.. قال ليه أواه عاود ليا كيفاش درتي قال ليه كيما قلتي ليا.. بديت كانحسبغير كانوصل ل 100 كايجيني النعاس... إيوا قال ليه صافي كانوض نغسل وجهي بالماء و نرجع نكمل هدا واحد الاستاذ سول التلاميذ شنو هي النجمة بالفرنسية واحد التلميذ عرفهاولكن هو حشومي قالها لصاحبو الكسول ذاك الكسول قال للاستاذ ليطوال الاستاذ تعجب او قاليه ركبها في جملة جاوب الكسول : اللي طوال ارجعو اللور و اللي قصار ايزيدو لقدام هذا واحد سمع الغوات عند الجيران ف نصاصات الليل ومشى يشوف أشنو واقع قالو ليه الماء الروبيني فيه التسمم. رجع الراجل لدارو وسولاتو مرتو: أشنو واقع قال ليها راجلها: آوالو داكشي. شربي ليك شي كاس ديال الما ونعسي البركانيين فرحانين حيث سمعوا كاين بركان في آيسلاندا جوج سرقو بنك. مشاو لدار كايحسبو .عياو واحد قال لصاحبو غير نعس دابا غدا هايقولو فالاخبار شحال سرقنا واحد شرا طوموبيل جديدة وحطها قدام الدار و طلع تعشا و ضرب 2 جوانات ونزل ركب فلطوموبيل مالقاش الڤولان والطابلو والبواطا ڤيتاس! هو يعيط للبوليس :ألو الشرطة! عتقوني راه الشفارة سرقو لي الڤولان و الطابلو والبواطا ڤيتاس دازت 5 دقائق هو يعاود يعيط للبوليس : صافي بلا ماتجيو راه أنا لي غلطت ركبت فالكوسان اللوراني .

Issues of Moroccan Society and Immigration

هاد كنفتير تيجي زوين شكلا و مداقا غادي نهبط الصور و لكن كبار لمهم قولو ليي كيف جاكم هاد الطريقة دازت في اللقاء المفتوح شحال هادي عجبتني و جربتها جات زوينة قلت علاش لي منورها ليكم دابا ندوزو المقادير و الطريقة 1كع برتقال نفيل 500ع الحامض غسلهم مزيان و حكهم في الحكاكة شوفو عندكم تديرهم جامدين 1كع جزر مقطع دوائر زلافة الماء سدي عليهم كوكوت 15دقيقة من بعد طحنيهم ف الة اليدوية و رديهم في طنجرة 2ل ماء 2كع سنيدة ديرهم فوق النار مدة ساعة حتى يطيب و يتعسل. لي جربتو ترد عليا الخبار راه تيصبر في ثلاجة مدة

Various Moroccan Cooking Recipes

تاخدي كاسرولة ديري فيها كاس ديال لماء كاس كاوبيل كاس زيت و نديرهم على النار مع التحريك حتى يندمجو و يختارونزولها من النار و نخليها تبرد. ناخد ابيض 5 بيضات نضربهم مع شوية ملح غير طريطقة ثم اناء اخر ندير فيه 5 اصفر البيضكاس سنيدةحامض محكوك نضربهم جيدا ثم ناخد الشكلاط اللي خليناه يبرد ندير منه و نخلي شوية للتزيين ثم نحرك جيدا نضيف الدقيق و الخميرة 3 اكياس و نحرك و نضيف ابيض لبض اللي خدمناه و نحاول ما نكسروش و اذا احتجت شوية دقيق نضيف عيني ميزاني فلكل تيعرف عجينة كيكة كيفاش تتكون تم نعملها في مول مدهونة و ندخلها الفرن سخون . بعدما تطيب نخليها تبرد و نصب عليه الشوكولا ملاحظة:المقادير ل مول 30cm الى بغيتي اكبر دوبلي المقادير. بالصحة و الراحة. كيكة يم يم يم و لا احلى..

Various Moroccan Cooking Recipes

في الحقيقة هادي اول مرة كنفتح شي موضوع و نتمنا يكون فيه الخير والافادة للجميع ينشاء الله لما كنت كانقرا في المواضيع لقيت اغلب الاخوات تتسكن في المنطقة الوالونية من بلجيكا و لهادا حبيت ندكر هاد موضوع بحكم انني ساكنا في الفلامان كنتمنا نتعرفو على بعضنا و نستافدو من بعضنا و نهدرو على المشاكل لي كنلقاوهااو اللحظات المفرحة لي كنعيشوها وووو... نبدا بي انا الاولى : انا مغربية من الدار البيضاء عمر 27 بعد شهر 28 هههههه متزوجة هادي 8شهور دفعت فيزا في يونيو 15 و خديتها في يونيو 17 الحمد لله جيت لبلجيكا في يوليوز 20 معنديش مزال شي وليدات الله يرزقني بيهوم وكل اخت في القريب العاجل و دابا انا كنقرا الهولندية في جامعة لووفان كنتمنا ميكونش موضوع متكرر ومنكونش تقلت عليكن تحياتي

Issues of Moroccan Society and Immigration

ايوة بالله عليكم اش غاتقولو فهدو الا سرقو دارنا عيني عينك في عز الظهر عيني عينك مع الساعة 3 . ومعاهم بنت بحاليلا هي مولات دار باش مايعيقو.حسب شهور عيان هدشي وقع غير هالايام الفايتة وصيفتات ليا ختي صور وقالت سرقو تلفازة وديكادور ودهب ماما كولووووووو .وفلوس وطقم عصارة مولينكس ومكيرو ويف والاغرب في الامر والمضحك اخدو زيت العود لترو....تاهو ماخلوه. وديسير الا في ثلاجة. وفرعو باب بيتي الخاص وسرقو حوايجي وحق الله الزوينة من تكاشط وازياء خليجية واكسسوارات وموبايل .كانت هدية من زوجي.الله ياخد فيهم الحق وباقي الحوايج مليوحين في الارض وهرسو ماريو من اليد ديالو وعوج. وهرسو قفل الباب غير بالفن وملي اخدو الا بغاو قفل الباب يعني غير دفعوه وماعاق خويا الا بالليل.ملي باغي يدخل ساروت ولقى باب محلول طبعا مالين دار مشاو للبلاد. دابة عرفو وراقبوا مالين دار وهالنتيجة. حسبي الله ونعم الوكيل فيهم وشوفو صور وقلولي واش مكيخلعش

Love Stories and Emotional Conflicts

كيف حالكم و كيف درتو مع هاد البرد اللي مابغاش اتسالا ههههههه سؤالي لكن حبيباتي هو اني حامل و بغيت نمشي نولد في المغرب بعد ذلك نرجع بغيت نولد قريبة لعائلتي وكانسول ياكما غادي تكون عندي مشكلة واش سبق لشي وحدة منكن مشات ولدات تماك و رجعات و بالنسبة لجواز السفر ديال لبيبي ياكما كايعتلوه مع العلم اني عندي اقامة و راجلي عندو الجنسية كندية. ارجو منكن افادتي الله ارحم لكم الوالدين جزاكن الله الف خير

Issues of Moroccan Society and Immigration

سلام الله عليكن الله يجزيك الجنة محتاجة لاخت مغربية تزوجت بمصري فلمغرب تعتني شي معلومات الله يحفظها من كل شر بغيت نعرف كيفاش دخل عندك راجلك لمغرب أول مرة وش غي بالدعوة أولى الفيزا او شحال خدت ديل الوقت الله يرحم لكم الوالدين إلى ماساعدوها سيد معندوش الوقت وحبسوه فلمطار بهديك الدعوة ومنين مشى لسفارة المغربية في القاهرة لي لاسف بهدلاتو على ولو دارو فيه ومعطاوه حتى حاجة أنتضر الردود على أحر من الجمر

Issues of Moroccan Society and Immigration

كنجربوهم غي شي 2 سيمانات او كاع الا كثرنا شهر ..والنتيجة كتكون غزالة ومرضية وعلاش يا حسرة كنقطعوهم سبب واحد ورئيسي اللي هو العكز هاذ الصفحة للناس المعكازات وانا وحدة منهم. وكل مشكلة وليها حل ..غادي نحاربو العكز وعندي ليه الحل وانشالله يعجبكم وتعملو بيه.. هاذ الصفحة غادي تكتبو فيها كاع الماسكات اللي حابين تجربوهم وهي بمثابة وعد قطعتيه على راسك بللي غادي تجربي ماسكات اللي كتبتي سواء للجسم او الارجل و الوجه.. الا مشينا بهاذ الوصفة اكيد غادي نجحو فيها وخص كل وحدة تزعم الاخرى. واللي شايفة شي حل آخر تضيفو مرحبا والف مرحبا.

Various Moroccan Cooking Recipes

اليوم بغيت نعطيكم طريقة عمل صلصة الفريز بما اننا فالوقت ديالو - نصف كلغ فريز -2 ماق كبار من السيرو يكون خاتر بحال العسل ديال الشباكية - نصف عصير حامضة -2 معلق صغار نشى الذرة مايزينا الط--------ريقة طحني الفريز مع السيرو بدون ماء من بعد حطيه فشي اناء فوق النار غير ببدا بالغليان ضفي له عصير الحامض يغلي 5دقائق ضفي النشا مطلوق فشي2 معالق كبار من الماء خليه حتى يعقد. هاد الكولي كيصلاح فلي كريب و البان كيك و البينيي و لتغطية الكيك. اتمنى ان ينال اعجابكم

Various Moroccan Cooking Recipes

المقادير اللحم من الافضل الملج حقاش اللم ديالو فتي وبنين الثومة - قزبر ومعدنوس -ملح -ابزار - سكنجبير - خرقوم - الزيت البلدية - الزعفران الحر - بصلة مقطعة رقيقة تكون كبيرة نخلطو الجميع ونخليوه يترقد مدة ساعتين علىالاقل باش دخل اللحم التشرميلة وفنفس الوقتناخدو تلات بصلات ونشلظوهوم رقاق ومنين يكون اللحم تيطيب ونمرقوه اخدو شوية من المرقة نضيفوها للبصلة ونحطوها طيب بوحدها فطنجرة من بعد منين يطيب اللحم نص طياب نحطوه فالطاجين ونحطو البصلة المشلظة فوسط منو فوق اللحم وننقصو العافية مزيان ونخليوه حتى يطيب مزيان ونطفيو عليها ومنين قدموه نزوقوه بالبيض ديال الحجل والمشماش معسل بالكركاع وشهية طيبة نتمنى يعجبكم .

Various Moroccan Cooking Recipes

انا تقريبا عضوة جديدة من اكادير عندي واحد طلب :انا ليا واحد صديقة غتزوج شهر 6 او انا حايرة معرفتش اش غنهديها بغيت نصايب ليها شي حاجا بالكروشي او نخيط ليها شي حاجا او شي ديكور .... ماعرفتش اشنو غندير معا ختكم بطاليةماخدامة ما ردامة:rolleyes: و لكن كنعرف طرز او الأشغال اليدوية. هاد طلب ماعرفتش فين غانكتبو:confused: وانا نجي لهاد القسم لعل و عسى يساعدوني الاخوات الله يجازيهم بخير سمحولي على الإزعاج:o

Love Stories and Emotional Conflicts

البنات الله يجازيكم بخير فين ممكن نلقي شي خياطة او خياط فكازا عندو ourleuse invisible او ما يسمى ب ourleuse point invisible بغيت نكفف شي حوايج خيطاتهم ليا الوالدة و ما بغيتش نكففهم بيديا بغيت بالماكينة اللي قلت ليكم اللي ما كتبينش الخياطة من الخارج فقط من الداخل فالملابس كيكونو مكففين مزيان و على الصح و في نفس الوقت ما كتبانش لخياطة من برا. نتمنى تكوني فهمتوني.

Various Moroccan Cooking Recipes

نتمنى تكونوا بالف خير و صحة جيدة.مبروك عواشركم و بصحة و طول العمر و...... اليوم جبتليكم و حد الطرطة بالفرميسيل و لكن مزينتهاش حت التزيين تيبق لكل واحد فينا نخليكم مع: المقادير: كاس و نصف حليب-نصف كاس زيت -كاس سنيدة -2ملاعق حبيبات الشكلاط او شكلاط الفيرميسيل -2خمارات حمرين -الدقيق حسب الخليط -للتزيين:القشدة الطريةالفيرمسيل الطريقة: نخلط جميع المقادير بالخلاك اليدوي او الكهربائي ثم ناخد مول الكيكة ندهن بالزبدة او الزيت و نرشه بالدقيق زنصب عليه الخليط و ندخله الفرن. عندما تنضج الطرطة و تبرد جيد نقسمه بواسطة خيط علة اثنين تم نملك الدائرة الاول بالقشدة الطرية و نضع الدائرة التانية على الاول و ندهنا بالباقي من القشدة الطرية و كدا الجوانب و نرش عليها شكلاط الفيرميسل و ندخلها الى الثلاجة. عندما تبر نقطعها مثلثات و نرافق الطرطة بعصير. بصحة و الراحة ملحوظة:انا صورت ليكم غير الطرطة ملي بردت لي..!!! نخليكم ع الصورةنرجس82

Various Moroccan Cooking Recipes

عندي واحد مشكيل غادي عقدني وكرهني في داري انا يلاه تحولت لي برطمة ديالي وشحال وانا كنتظر هاد نهار راكم عارفين احساس بدار جديدة كيفاش كيكون ولكين خلاوها مصريين يافرحة متمت راه لقيت جليج ديال دار مكرفس بسيمة وصبايغ ولويل الكحل ديال وسوخات وثخليت محكيت مكاين غير حلفة ديال حديد وجافيل سيك ايديا كلهم تشرحو ووالو تمارة كلهم ضاعت وتقولي وسخة بغات تحيد ليا انا مزاوكة فيكم كاملين لي عندها شيء حل مشكيل ديالي تعتقني راه وليت كنحشم ندخل داري بهديك حالة وراكم عارفين غادي بيداو يجيو عندي عائلة باش يباركو ليا على دار وراه معنديش لوجهم اش غادي قولو معندي دراع باش نحك زليج ولكين راه ربي عالم مخليش جهد عليه وعتقوني الله يرزقكم صحة وطولت لعمر.

Love Stories and Emotional Conflicts

السلام عليكم اخواتي انا اليوم سمعت بواحد العشبة كتداوي الكلاوي مرض الكلى او بغيت نفيدكم بها في سبيل الله و الله هو الشافي .اليوم قالت لي ماما بان واحد العشبة اسمها هراسة الحجر راه معروفة عند العطار او عند اللي كيبيعوا الاعشاب تاخديها تغسليها من الرملة حيت هي كتنبت في الارض او تيبسيها او تبخيها في الماء او تصفيها او تشربي داك الماء ديالها قالت لي راه مزيانة للي عندو الحجر في الكلى كدوبوا ليه او كدلك اللي عندو البرد في الكلى او اخواتي اللي كيهموا الامر يسول عليها مزيان او يديرها او الله هو الشافي او ادا جابت نتيجة متنساونيش من الدعاء قال رسول الله صلى الله عليه وسلم لو توكلتم على الله حق توكله لرزقكم كما ترزق الطير تغدوا خماصا وتروح بطانا صحيح أخرجه الترمذي وابن حبان وعبد الله بن المبارك وابن أبي الدنيا والحاكم وأحمد والقضاعي

Love Stories and Emotional Conflicts

كنتمنى من الجميع يدخل باش يستافد من هاد المعلومة اختى محيت تشري احمر السفاه جربيه على يديك و خودي خاتم او دملج ديال الذهب و حكي به البلاصة لي دهنتيها بالعكر و الى تبين انه اصبح اسود فهو به مواد سرطانية الله يحفظ و الى بقى في لونه ما تخافيش منو الله يحفظنا ويحفظ جميع المسلمين من هاد المرض الخبيث.

Fatwas on Fasting and Worship

السلام عليكم ورحمة الله وبركاته كنطلب من الاخوات لي كيسكنوا بدوال العربية يقولوا لي سميت المحلب بالدراجة ديالنا ها هي صورة ولكم عندي دعاء بلي بغيتوا هذه شجرة ديالوا منها المحلب : يستعمل المحلب مسحوقا في تراكيب الحلويات لإعطائها نكهة لذيذة وخاصة مع الكعك . ومفيد ومغذي لشعر تقدرين تخلطينه مع الحناء وهو مطحون ... او تضعينه مع الزيوت الخاصة بالشعر أو مع قليل من الماء ..وتضعيه على رأسك لمدة 4 ساعات بغيت نسول كدلك على عشبة المرة واش هي لي كي قولو ليها عندنا ام الناس كنتمنى تجاوبوني محتاجة ضروري لجوبكم وشكرا

Various Moroccan Cooking Recipes

1شحال ديال الوقت باش نجمعواالوراق ديال الزواج المختلط,باش ندفعوا الملف ونتزوجو 2أنا خايفة,حيت سمعت أن ولدي عمروا مايمكن ليه يعيش معايا في بلجيكا حيث سمعت قالو لى إذا كان باباه باقي في الحياة ميمكنش ليه يمشي عندك ولدك بلجيكامع العلم أخوتاتي طليقي كان ديما كيتشد في الحبس على النصب والإحتيال يعني معندوس حسن سيرة وسلوك 3سمعت بأن ملي نمشي بلجيكا خاصني نتسنى عام ونصف عاذا ولدي يمكن ليه يلتحق بيا واش هاتشي بصح أخواتاتي بيني وبينكم أخواتاتي أنا منقدرش نعيش بعيدة على ولدي ومبغيتش نتسنى حتى بوصل سن الرشد لى 18نة عادا يمكن ولدي يلتحق بي اوخا ماما كينا وغدي نخليه عايش معاها ولكن منقدرش نصبر حتى يولي عندوا 18سنة.حيت خايفة لا باباه ميبغيش يمضي ليا تنازل باش من بعد يلتحق بيا ولدي سمحولي بزاف أنا برزتكم لي قرات قصة ديالي تجاوبني عافكم ودعيوا معايا ربي يسهل ليا في زواجي حيت تعذبت بزاف في حياتي وبغيت نتستر ولكم جزيل الشكر

Love Stories and Emotional Conflicts

باش تبدلي في مذاق حرشة الفران هادي اضافة جديدة و لذيذة . المقادير : نصف كيلو سميدة رقيقة نصف لتر حليب دافئ كاس الا ربع زبدة ذائبة كاس عنبة 2 خمارات نصف كاس سنيدة ملح الاضافات : رابعة التمر مقطع - النافع محمر الطريـــــــــــقة : خلطي السميد و الزبدة من بعد باقي العناصرو جمعي بالحليب ومن بعد ضيفي التمر و النافع و دهني المقلاة بالزبدة و رشيها بالسميد و دخليها الفران . منين خرجات دهنتها بالكنفتير و رشيت اللوز مهرمش . كتجي لذيذة و كتحمق

Various Moroccan Cooking Recipes

السلام عليكم ورحمة الله وبركاته اهلا بكم من زمان ما دخلت عندكم وليوم قاصداكم في إفادة الله يجزيكم بخير بغيت نسول لي سبق لها سيفطت شي حاجه للمغرب كيفاش تتسيفطها ومع أي شركة المرجو الافادة وما تبخلوش علي السلام عليكم ورحمة الله تعالى وبركاته مبروك اعليكم التجمع الجديد الله يجمعكم على الخير والمحبة أخواتي اللواتي يكتبن بالعرنسية ويصرن على كتابتها رغم حذف بعض ردودهن والتنبيهات الإدارة ستتصرف مع كل عضوة مصرة على العرنسية وذالك بتسجيل المخالفة وحظر مؤقت لذا أرجوكن أخواتي من فضلكن تقيدن بالقوانين لنرقى بمنتدانا واش كاينة شي أخت تبغي دارها يدخلوها العائلة ويبقاو يرونوها كل واحد يعمل الي حب طبعا لا لأنها ستشوه النظم مزيان فالحياة وفالمنتدى إوا البنات الله يرضى عليكن اكتبو بحروفنا العربية الجميلة وحافظو على جمالية المنتدى وما تخليوش الإدارة تحظر لأنه آخر الحلول ياما كان فيها ممالك .. إلاوجهه كله هالك من ترابها ولترابها .. من وكان في الدنيا مالك مين وكان في الدنيا ملكه .. إلا جاله يوم وهلكه مهما نوره طال ظهوره .. جاي ليل ع الدنيا حالك جاي ليل ع الدنيا ضلمة .. ياما ناس في الدنيا ظالمة في المظالم كل ظالم .. جايله ليل أسود وحالك ياما كان فيها وياما .. من هنا ليوم القيامة الممالك والمهالك .. مالي يا دنيا ومالك السلام عليكم يا اخواتي الانيقات اختي اميرة الاناقه يسول فيك الخير و الله يرزقك من عنده انت كدلك بالدرية الصالحة اختي super womenبالنسبة الى بغيتي تصيفطي شي حاجة المغرب انا كدلك فكرت و سالت كاينة شركة اسمها كارجو انا اتصلت بالخطوط الملكية الجوية اللي في نيويورك و عطاوني رقمها و هي حتى تتوصل ب حوالي 8 دولار للكيلو و لكن المشكل فين كاين هو انه الحوايج تيمشيو مكرفسين و الديوانة ديالنا تبارك الله تتهلا فيهم بزاف و تيتعطلو انهم يوصلو عائلتك اللي هنا في امريكا تيديرو خدمتهم ولكن في المغرب تيعطلو و يمكن حتى ضيع الحاجات ديالك هاد الشي اللي خلاني ما نبعت والو دابا انا تنشري الكادويات و نخبي حتى نبغي نمشي و نديهم و هادا حل مزيان انا قلت ليك رايي وانت تختاري. الاقتباس غير متاح حاليا شكرا حبيبة على الجواب دكشي لي خفت أنهم يتلفو لحويج أو يتسرقو أنا بغيت نسيفط دواء بزاف أما كون كانوا كادو نصبر عليهم حتى نهبط للمغرب عفاك قلي هاد كاركو لي سولت عليها شحل ديال لوقت بش تتوصل للمغرب شكرا أختي nounou على الجواب أنا ماشي مشكلتي وش أيدخلوه في المغرب أم لا لأني طبيبة هنا وأنا لي كاتبة الوصفة لماما هي كانت ديمة تاخد دوا هنا وهاد المرة ما تقدر تجي خصني نسيفطه هو يدخل يدخل غير ادى كنتي حبيبة تعرفي شي شركة امنة نسفطها معاهم أخت فيوري شكرا على الإفادة السلام عليكم ورحمة الله تعالى وبركاته مرحبابنا فدار جديدة الله يجعلها بيت وحضن دافئ لكل مغتربة كنشكر لبنات لي سولو فياوالله يجزيكم على اهتمامكم مبروك الحمل لاسسيةوفيوري ازهار ام الاميرة ام نوران والله يفرح الباقين ويسهل لسهام وتنضم لكم عن قريب بخصوص مليكة اريتا شوف نصيفطلك نمرتها دوزت مرضة عاداتصلت بها اختي سوبرومن غبور هدي انا نحاول نسولك ونرد عليك واحد سلوى وونور غطسات مع ريوس ههههههههههههههههههههههههههههه ابانو وام سلمى فينك كين شي شهيوة لبنات قولو طريق سلامة لام الاميرة رب اخ لك لم تلده امك رب بعيد اقرب من قريب om sarita dodi

Fatwas on Fasting and Worship

البنات الله يجازيكم بخير وجهي حاسة به ديما مجبد وناشف وخا ديما كاندير الكريمات. كاين شي مرة كل وضوء ندير الكريم ومع ذلك كانحس به ناشف بزاف حتى فالشوفة فيه باين واش ناشف وزيد على التجاعيد لي سببهم لي هاد المشكل. فارجوكن الى ماقولو لي اشنو ندير. المتواجدون الآن 1. الأعضاء 0 والزوار 1. أكبر تواجد بالمنتدى كان 2,525, 26-09-2016 الساعة 21:58.

Various Moroccan Cooking Recipes

غير كيسخن الحال صافي داك البنان او الموز دغيا كيسخف مسكينIMGhttp:www.vbimagessmilieslaugh.gifIMG و كيكحال و يخسر. ما عليك غير تلفي الموز في جريدة و تحطيها في بلاستيكة و من بعد دخليه للثلاجة و خى يكون الجو حار جدا غادي يبقى غزال. كان نصحني بها واحد الخضار الله يجازيه بالخير. و بعض المرات كنبدل بقطعة ديال الثوب حتى هي كتقضي الغرض.

Various Moroccan Cooking Recipes

كل مرة كندخل نشوف الاعمال نتوعكم كيحمقوني سواء فن الرسم على الزجاج او الثوب او فن السراميك او تنسيق الزهور ... وقلت فراسي علاش منطلبش منكم تعلموني وتاخدو بدي خطوة بخطوة ابتداءا بالادوات الازمة المهم الان انكم تقولو لي اي فن لي تايبان ليكم ساهل باش بدا بيه عاد نتعلم الفنون الاخرين انا كايبان لي الرسم على الزجاج هو لي ساهل فيهم هو حتى حاجة مساهلة ولكن تايبان لي هو اقل تعقيدا على الاخرين اوا دابا ممكن تقولو لي الادوات لي غادين يلزموني وفين ممكن نلقاهم انا في مراكش لي عارفة شي مكان وكتشري منو تعلمني باش هاكدا نكون واجدة لتلقي الدروس منكم وجزاكن الله الجنة

Love Stories and Emotional Conflicts

المقدير 3 بيضات , كأس ياغورت , نعبر بكاس الياغورت كأس سنيدة ونصف كأس زيت,2 خمارات الحلوى,شوية ديال الملح,2كيسان ديال العنبة سميدة الرقيقة ,كأس من الكوك , حامضة محكوكة. الطريقة نخلط البيض والسكر والزيت وباقي المقدير بإنتظام, نخد مقلاة الحرشة ونذهنها بالزيت أو الزبدة ونرشها بالسميدة, ندخلها الفرن معتدل الحرارة وعندما تطيب تزين بعصير الحامض والكوك. بصحة والراحة نتمنى تجربوها وتعجبكم

Various Moroccan Cooking Recipes

السلام عليكم ورحمة الله وبركاته الاخوات كيف دايرين اليوم جايبة ليكم خبر حملي والحمد لله وحده لا شريك له كيفما تتعرفو انه وقع لي اجهاض وبفضل الله سبحانه وتعالى حملت ثاني وبلا دوا ربي كبير وعوضني ولله الحمد كما ينبغي لجلاله ولعظيم سلطانه حمدا طيبا كثيرا مباركا فيه وتنطلب من الله العلي القدير يحفظ حملي من كل شر ويثبتو ليا ويرزقني ذرية صالحة معافاة وحسنة الخلق والخلقة. اختي ام محمد يحيى والله العظيم اختي مكنت متاكدة راني حامل حتى مشيت الطبيب واكد لي حملي يمكن نكون كنت شاكة بنسبة 50 في المائة وكنت حاسة بنسبة 99 بالمائة لدرجة خفت الصيام ياثر على الطفل حتى قبل منمشي لطبيب وكتبت موضوع تنسال فيه الاخوات وشكي خلاني نكتب موضوع اخر تنسول فيه الاخوات المجهضات شحال باش تعطلت عليهم العادة واجوبتهم خصوصا ان نجيمة البيضاء قالت لي بانها تعطلت عليها اكتر من شهرين حتى صحابت راسها حامل ومن بعد نزل عليها.. قلت صافي يمكن انا فحالها.. ولكن بعض الاعراض وقت لي في حملي الاول اكدتلي انني ممكن نكون حامل وفي نهاية هاد الاسبوع من بعد شي غثيان خلعني حيت في حملي الاول محسيتش بيه كاااع بالاضافة الى كلامك اختي سعيدة انني يجب ان ارى الطبيب خفت تكون عندي شي حاجة توكلت على الله سبحانه ومشيت وتاكدت من حملي دارلي الطبيب غير تلفزة البطن معرفتش شنو سميتها... هذا مكان اختي محمد يحى على فكرة راني درت تست المنزل وطلع مفيه وااالو هذا الي خلاني نكون ومنمشيش طبيب.. ايوا هذا مكاان طلبي الله يسهل ليكم كامليين ويعطيكم على قد نيتكم عفاااكم عفااكم دعيو معايا ربي ثبت حملي وحفظو ليا من كل شر كيفما دعيتو معايا في الاول دعيو معايا دبا العقوبة لكل وحدة فيكم ربي سهل ليها

Love Stories and Emotional Conflicts

تبارك الله عليك اختي واش واخة حطيتي الرابط ديالها باش تانة نشوف الطريقة اللهم أنى أسالك أن تجعله مسلما مؤمنا وأن تجعله من الدعاه الصادقين المخلصين وأن ترزقه الشهادة بعد طول عمر وحسن عمل . اللهم اجعله قرة عين لي ولوالده ولأخواته والمسلمين اللهم أنى أعيذه بك وذريته من الشيطان الرجيم , اللهم سهل حمله وسهل ولادته ويسر سبيله أنت الذى خلقته وأنت الذى أنشأته وسويته أبرأ اليك من حولى ومن قوتى لا اله الا انت اللهم أحفظه من بين يديه ومن خلفه و عن يمينه وعن شماله وأقذف التوحيد فى قلبه و أعني على تربيته يا أرحم الراحمين . اللهم قد رزقتني اغلى كنوز الدنيا اناس ارى فيهم براءة الحب وحلاوة الصحبة اللهم فاغفر لهم ويسر امرهم فاني فيك احبهم اللهم هؤلاء اصدقائي عيني لاتراهم فبعينك اللهم ارعاهم وفرج همهم وشكواهم واجعل السعادة لا تفارق خطاهم و الى الجنة مثواهم اختي انا درتها غير اليوم و تعجنات لي شوية واش كيدار فيها الما بارد ولا طايب حيت انا درت الما بارد و بقاو لي شي كورات تعجنو. و ياريت تعاودي لينا الطريقة بالتفصيل حيت الرابط مابغاش يخدم ليا. حاضر اختي على الراس او العين خديت الكسرولة درت فيها الزيت او الزبدة او شحرت فيهم السعرية سفة غير شي 3 دقايق الا بغيت حبة بيضة او حبة محمرو خلي لي الاسفل تحمر شوية شي 5 دقايق او النار مهيلة او من بعد حركي الكل مزيان او ضيفي الماء لكن متغطهاش بالماء او الملح انا مدرتش فيها ضامة البنة حيث متنستعملهاش في الطياب ديالي او العافية ديمة مهيلة او متسهايش عليها الا سهيت عليها راه تعجن ليك او من بعد دريها في طبق التقدبم او زينها بلي حبيتي اللوز المشماش كيف زينتها صاحبة الفكرة الله اجزيها بالخير على حساب لي موجود عندك بالصحة او الراحة كنوز الناس دهب وفضة وماس وكنزي انا التواصل معكم في الله يا واحد يا احد يا اغنى عن الوالد والولد هب لي احبتي دعوة لا ترد ورزقا لا يعد وسعادة مالها حد وجنة عرضها السموات والارض.

Fatwas on Fasting and Worship

ان شاء الله بما انه قرب عيد الاضحى فمنكرهوش نعرفو تقاليد وعادات كل واحدة فينا مثلا اليوم الاول ديال العيد اش كيكون فيه وثاني عيد وهكذا يعني كيفاش كل واحد كيدوز العيد وطبعا احنا في هاد المنتدى من مدن مختلفة وكنظن انه كاين حتى شي دول اخرى اسلامية هنا معانا بالمنتدى معرفتش حيت انا جديدة معاكم المهم انه كل واحدة تحكي لينا على تقاليدهم وعاداتهم. انا حطيت هاد الموضوع هنا حيت مبانش ليا شي قسم خاص بالاعياد والمناسبات كنتمنى نكون حطيتو في المكان المناسب وتبارك الله على كل انيقات المنتدى نتمنى المشاركة والتفاعل في هاد الموضوع

Fatwas on Fasting and Worship

كنتمنا ما تكونش هاد النكتة معاودة.وخا تكون معاودة غادي تعاود ضحككم قاليك هدا واحد الأستاد تيقري التلاميذ الحساب. سول الأول .ربعة ديال 5 هي شحال .جاوبو هي خمسالاف وخمسمية وخمسة وخمسين سول الثاني ربعة ديال 6 هي شحال .جاوبو هي ستالاف وستمية وستة وستين وهو يسول الكاسول وبغا يسهل عليه .اسعا ما تخافوش عليه كان منتابه ومتبع الدرس من الاول .قاليه ربعة ديال0 هي شحال .جاوبو وقاليه هي صفرلاف وصفرمية وصفرة وصفرين ههههههههههههههههههههههههههه

Morocco and International Relations

السلام عليكم يا الانيقات عندي واحد الاستفسار الله يجازيكم بخير في ما يخص الكيكة العادية غير تنخرجها من الفران او كتفش ما عرفت علاش رغم اني ملي كنطل عليها من الزجاج ديال الفران كتبان ليا منفوووووووووووووووووخة او زوينة-الفران ديالي غير ديال الغاز اوا الله يسهل عليكم الا ما جاوبوني راه وليت حايرة حيت خسرات ليا شحال من مرة بالفع كما قالت الغالية ديدو امكن قللتي من الدقيق وانا هكاك كيوقع لي ملي كنقص فالدقيق كتبان منفوخة وغير نخرجها تفش ليا كنتمنا يكون هادا هو الخطا اللي كيوقع ليك والمرة الجاية ان شاء الله تجيلك واااااااااعرة تحياتي لا تحاول أن تعيد حساب الأمس وما خسرت فيه ... فالعمر حين تسقط أوراقه لن تعود مرة أخرى...ولكن مع كل ربيع جديد سوف تنبت أوراق أخرى... فأنظرإلى تلك الأوراق التي تغطي وجهه السماء ... ودعك مما سقط على الأرض فقد صارت جزاء منها ...

Love Stories and Emotional Conflicts

السلام عليكن اوى كيجاتكم حداكت راجلي العزيز هو لطيب الغد ليوم زعما الله يعطيه الصحة جا دكشي بنين والله يخليه ليا كنبغيه ونموت عليه ..... المقادير دجاجة متوسطة الحجم 250غ ديال الكفتة 4 البيضات مسلوقين 2 بصلات شوية ديال القزبر و معدنوس مفرمين شوية ديال الزيت ماشي بزاف حيت هيا كتلق ليدام ديالها شوية سكين جبير وشوية البزار و الملح حسب الدوق و شوية السمن والخرقوم الطريقة ملحوظة:نسيت م قلتش ليكم بيضة حضرة كتخلطيها مع الكفتة باش ملي طيب تجي الكفتة مجموعة ماشي مفرت infoلقد تم تعديل الصور و الموضوع ......ام رزانinfo

Various Moroccan Cooking Recipes

في الحقيقة ماعرفتش واش هذا مكان مناسب لهاد الموضوع ولا لا ولكن قلبت وقلت هنا انسب قسم بغيت نستفسر على واحد الامر كيتعلق بالثدي عندي مشكل الى انا لي كنلمس الثدي ديالي راه عادي كنحس بداك اللمس ويلا غيري لي لمسه ماكنحس بوالو نهائيا حتى في الحلمة ديال الثدي والو واش هادشي عادي واش كاين غيري منكم اخواتاتي عندها نفس الشي واش كيشكل خطر كنتمنى توضيح لو سمحتم لي عارفة شي حاجة عاجل وشكرا و جزيتم خيرا اخواتي

Various Moroccan Cooking Recipes

http:www.anaqamaghribia.comupup...2186f4dd18.jpg 100 غرام سكر كلاصي 100 غرام زبدة مدوبة 1 بيضة نصف باكية الخميرة ديال الحلوة 250 غرام الدقيق للحشوة: كراميلعلبة نيستلي طايبة 45 د في الكوكوط أو ممكن اختيار آخر و هو تعمروها بالكنفتير ديال الفريز كنخلطو الزبدة مع السكر مزياااااااااان ثم كنزيدو عليها البيضة الدقيق و الخميرة كنعجنوها حتى يتجانس الخليط كنعملو كويرات و نبسطوهم بيدينا ثم كنعملو عليهم الكراميل غير شوية باش نقدرو نشدو الكويرة كنجمعو العجينة على الكراميل و نشكلوها على شكل كورة و نخليو مسافة بين كل واحدة و واحدة دخليها للفران تطيب . في الأخير دردري عليها السكر كلاصي أو زوقيها بالشكلاط أسود . نتمنى تعجبكوم وشهية طيبة . تحياتي للجميع

Various Moroccan Cooking Recipes

اخواتي لي بغيت نطرحو هو تاع هذه الساعة الجديدة لتزادت اشنو رأيكم فيها أنا بعدا قهرتني خاصك تنعسي بزاز باش تفيقي لخدمة ونهار جمعة صلاة الجمعة ولات كتعطل والموظفين كيعنيو أما صلاة الفجر فالناس قالوا من تزادت هذه الساعة مبقينا نصلوه في الوقت حيت كينساو روسهم في ليل تكلقوها 2س ليل المهم بزاف ميتقال لكن نخلو ليكم المجال تفضلو

Fatwas on Fasting and Worship

الله يفك وحايلك على خير الحبيبة.انا ماشي من كازا .انا من اسفي.و كان عندي مشكل في الوالدة و نصحوني بواحد الطبيبة في كازا.الحمد لله تبعت معاها و تنحمد الله.هي بروفيسورة.و النساء اللي لقيت عندها تشكروها بزاف.و اخر مرة لقيت عندها وحدة من اسفي عندها الله ينجيك الفتيح و قالت لي نصحوني بيها.المهم الا بغيت عنوانها نعطيه ليك.

Love Stories and Emotional Conflicts

1- في البداية غادي تقطعي العجينة بالمراشم اللي في الضورة من الكبير حتى لصغير 2- مللي غادي يبسو مزيان صبغيهم باللون اللي بغيتي. 3- خدي العجينة وديريها على شكل دائرة وبقاي ركبي فيها دوك الشكال بداي من التحت ولصقي الكبار ثم للي تابعينهمختى توصلي للصغار في الوسط. كنتمنى نكون شرحت او سمحو لي هادي اول مرة كنشرح.....

Various Moroccan Cooking Recipes

عافاكم بغيتكم تفيدوني الله يجازيكم بخير معرفتش علاش ملي كنرقد الحامض كيكحال لية و المداق ديالو مكيجيش زوين الطريقة اللي كنعمل هي انني كنقسم الحامض على 4 و كيبع شاد و كنعمرو بالملح و كندكس في القرعة. راني اليوم لحتو و قلت تقدرو تفيدوني حيت هادي تاني مرة كتوقع لية

Various Moroccan Cooking Recipes

بغيت وصفات بالكفتة الله يجازيكم بخيرحيت ديما ماشاء الله, تندير نفس الوصفات ,إيما مرقة مع بطاطاأو مشوية أو كراتان ,ودابا بغيت وصفات مغايرة إن شاء الله للتنويع وباش مايكونش الروتين فاللي عندها شي أفكار وصفات بالكفتة تفيدني بها الله يحفظ ليها الوالدين وجميع اللي عزيز عليها قولو آمين. وشكرا.

Various Moroccan Cooking Recipes

اليوم قلت نتعلم الككس و نطيبو درت القوام الي لقيت في النت و الي شفت الناس كيديرو اوالو جاني باسل ما فيه ما يتكل انا مبتدئة في المطبخ عاد كنتعلم و الصراحة ما كاينش معايا شي حد الي يوريني كندوق الكسكسو عند الناس كنبغي ندير بحالو خصوصا الدكالي و لكن هيهات اليوم بنت اختي قالت لي بغى غير الي يحطو لك فوق راسك هههههه انا خايفة الضياف يبداو يجيوني وما عارفاش له حيت سبق جاو اهل راجلي وقالو لي بغاو الكسكس وطلبت الجارة الي طيباتو ليا هي من دكالة باو يحماقو عليه كيحساب لهم انا الي درتو ساعدوني الله يساعدكم بالخير و يحقق لكم ما تمناو إعـــــــلان تقليص لا يوجد إعلان حتى الآن. عافاكم علموني نطيب الكسكسو را ما خليت ما درتكيجيني باسل الله يرحم الوالدين تقليص X - - - تصفية - فلترة مشاركات جديدة المتواجدون الآن 1. الأعضاء 0 والزوار 1. أكبر تواجد بالمنتدى كان 2,525, 26-09-2016 الساعة 21:58.

Love Stories and Emotional Conflicts

هاد الوصفة واعنكم غانكتبها انا ممجرباهاش ولكن واحد صاحبتى خدامة وهيا ماشى محجبة والشمس ولا عنقها سمر ووجها بيظ اخر مرة شفتها تفاجات عنقها ولا بيض وسولتها قالت لى هاد الوصفة ليغتكتب هيا الى كدير قلن نفيدكوم ونكتبها وسمحولى تعطلت على الاخت ليطلباتهامنى الوصفة فيها .كاس عنبة نتاع اللبن ديال العبار ماشى لاخوركاس العنبة نتاع العسل العادى1 خميرة حمرا ومتستغربوش راه حنا كاينين حتا وصفات نتاع دوف تانديرو لهم الخميرة الحمرا تتبيض2 صفار البيظنص كاس ماء الديكاباج 3 معالق كبار ماء الورد. طريقة.خطخلطى كلشى مزيان وتديريه فشى قرعة ديال الزاج وتبقاى ديريه كل يوم والى قدرتى حتا 2 مرات فااليوم وتخليه حتا انشف وغسليه وداومى عليها ةملاحظة ملى تكمل الخلطة 5 يام الى شاطت عاودى صايبى وحدة خرا ماتصلاحش مزال نتمنا هاد الوصفة الى جربتها تفيدها

Various Moroccan Cooking Recipes

نحن كمجتمع عربي أكثر منه إسلامي , باقي عندنا الكثير من التقاليد و الامور المفروضة على الابناء و البنات رغم اننا في القرن 21 لا احد ينكر باللي مازال كاين الشباب او الشابات خصووووووووصا الشابات اللي كيتزوجو قهرا و فرضا من الاهل او الضروف بشخص غريب عليهم و الكثير من الاحيان كيكونو اصلا كارهينو و ماموافقينش عليه او عليها و أحيانا كيكون هناك رفض الزواج من طرف الاهل مع اصرار الشخصين بالزواج و كيفرضوه على الاهل بزز شنو رأيكم في هاد الزواج شنو رأيكم في سلطة الاهل واش الرضى بخلي الانسان انه يعيش حياتو كلها تعيس باش يرضي والديه شنو رأيكم في الزواج بدون موافقة الاهل واش كيخلي الانسان يبان مسخوط واش الاهل بالصح كيعرفو مصلحتنا اكثر منا و لازم نطيعوهم اسئلة كثيرة نتمنى نلقى لها اجابات

Morocco and International Relations

أسال الله تعالى أن يجعل هدا التجمع دا فائدة و نستطيع من خلاله جمع ملف متكامل لمتاعب الحمل و كيفية تجاوزها من خلال تجاربنا الشخصية. الفكرة بسيطة جدا : كل واحدة منا مرت بمشاكل عديدة أثناء حملها : الله اجعلها مغفرة للدنوب. و كل واحدة بذلت كل جهدها لسؤال من سبقوها أو طبيبتها أو البحث في الكتب : اوا علاش الحادكات ما نعطيو لغيرنا النتائج اللي توصلنا ليها بلا ما يضيعوا اخوات اخرين وقتهم فالسؤال و الالم . اذن : المطلوب من كل أنيقة حاملة دابة او سبق ليها عاشت التجربة أو حتى عندها افكار واخا مازال ماولدات تدخل و تقول لينا بالتفصيل الممل شنو داز عليها وكيفاش تخطات المصاعب. الفكرة دابا واضحة و كلها داخلة فاطار من فرج عن مؤمن كربة من كرب الدنيا فرج الله عنه كربة من كرب الاخرة فربما دخلات أخت عاد حملات و تقرا و تلقى حل. غادي نبدا براسي: 1- حيت تزوجت كان عندي 30 سنة لهدا ما استعملتش الكينة خوفا من السن ديالي و نهار بغيت نحمل سهل الله تعالى. 2- البداية كانت فشهر 6 حسيت بتعب وقيئ و غمة فقلبي : القيئ داويتو بالماكلة خفيفة و متقطعة النهار كامل عني ماكناكلش بحال راجلي غير شوية و نبقى واحد الساعة أو نعاود ناكل و هكدا النهار كامل. الغم النفسي سبب لي مشاكل مع راجلي و غير دزت عند الطبيبة و تاكدت من الحمل قلت ليه : راك عارفني كنت صبارة و ماكنخسرش ليك الخاطر دابا خصك توقف معايا هاشنو كنحس بيه . البكا مالقيتلو حل : غير كانقلب على المناسبة باش نبكي مازال لدابا كنبكي لابسط سبب. بديت كنشرب كينة دالحديد و هي تدير لي امساك حاد . الحل اللي لقيت : عصير الليمون أو مطيشة محكوكة زيت بلدية أو خضر مسلوقة. الفترة اللي دوزت قبل مانلقى حل للامساك بداو البواسير . الحل اللي لقيت ليهوم : كنتوضى بما سخون و ندهن البلاصة بزيت بلدية و نحاور ندفعهوم بديك الزيت باش ارجعو للداخل. مرة ضربني الرواح و تخلعت خفت من أنفلونزا الخنازير . الحل : منين مافي سخانة و لا تعب قلت راه رواح عادي : خديت بصلة حمرا قطعتها دوائر و عملت عليها سنيدة خليتها شوية طلقات الما ديالها و بديت نشربو بحال السيرو و الحمد لله دازت النزلة بسلام. مشكل الجوع و الخدمة : شريت تمر رطبة و بديت كناخدها معايا للخدمة كلما لقيت شوي دالوقت كنديرها ففمي بلا ما نعيق بالماكلة و يشوفوني الناس. مشكل الحموضة عاد بداني فالشهر السابع : الحل ديالو خيزو كناكل خيزو خضر من بعد مابقاش اقضي في عطاتني الطبيبة كينات ريني . مشكل الملابس : اكنة فمدينة صغيرة و مالقيت ما نشري و معا البرد جواكطي و المنطويات كيبينو الكرش ماعجبنيش المنظر خديت غير les caps كانلبس حوايجي عادي و ندير الكاب من الفوق يستر الكريشة و يسخني. مشكل الحكان : رجعت بحال المعضرة دالزيت من قوة دهين الزيت البلدية . مشكل الوزن : كل مرة كاتقول لي الطبيبة مازدتي والو و لكن الحمد لله احسن نكون ضعيفة و لا نغلاض حتى اوحلو فالجنن منين اخرج. الحالة النفسية كنحاول بالدكر و قراءة القران نفاجي على راسي شويةو حتا فالخدمة كنت معصبة بزاف نعلت الشيطان و دايرا كثر من جهدي نبقى هادئة : ماحملاش بالجمل هههههههههههههه الدوا دايرا فوق جهدي مانشرب والو . اللي عندي فيه مشكل هاد الاسبوع النعاس كيطير لي نجرب ان شاء الله الحليب و اللويزة على الله. هادشي اللي تفكرت نتمنى تلقاو فيه شي افادة و اللي تكرمت علينا بتجربتها الله اجعلها ليها فميزان الحسنات.

Morocco and International Relations

السلام عليكم ورحمة الله وبركاتة :::: البنات كيف دايرين...هده اول مشاركة لي في منتدى الديكور كنتمنى تعجبكم الفكرة او طبقوها ...:p:p هده الفكرة ماشي ديالي هي ديال بنت عمي ....كنظن غاديين اكونو البنات كيعرفو هاد الطريقة .. الى بقاو لك قراعي ديال الميكا في الدار بالعرارم او ما عرفتي ماديري بهم اجي نوريك.. غادي تصاوبي نبتة تزيني بها البيت ديالك .... غادي تقطعي القراعي علي شكل ورق النبتة او تشنفيهم من الجناب او تصبغيهم بالخضر او دردري عليهم le brillant . او فنفس الوقت تبداي تدخلي بيناتهم الورد بين الاوراق او نتي او المخيلة ديالك ديري الطريقة اللي عجباتك او الشكل ديال الورد اللي عجبك ....

Various Moroccan Cooking Recipes

أختي بالنسبة للحساب ديال الدورة الشهرية فكيبدا من اليوم الأول اللي جاتك فيها إلى كانت منتظمة فغاتحسبي 28 يوم والتاسع والعشرين هو اليوم فاش غاتجي الأخرى وكل امرأة وإلا وعندها دورة خاصة بها على حسب تكوينها الفيزيولوجي. إوا سبحان الخالق الذي خلق فأبدع تبارك اسمه ذو الجلال والاكرام. نتمنى أختي نكون عطيتك شي إفادة ولو بسيطة.

Morocco and International Relations

بنتي عندها سنتين و3 اشهر تقريبا فطمتها على عامين بالتمام الحمد لله ولكن من بعد لفطامة رجعت وحدة اخرى عصبية بلا قياس كتعض وتضرب وتقمش وتبكي بلا سبة وتصرخ على اقل حاجة هادشي ماكنش فيها من قبل والمشكيل لكبير ليكوش حيدتهم ليها من بعد لفطامة مباشرة فالاول كانت كتعلمني بعض المرات او كتبداها وتعلمني دابة لا تتديرها وتكملها وما تعلمنيش والا بغيت نديها لكلاس حشاكم كتبقى تصرخ مافياش مافياش وغير نتفاوتو عليه وتديرها فحويجها وباقي مانساتش ارضاعة باقي كتقوليا عطيني زيزة وتبكي عليها لي عندها شي حل ماتبخلش عليا بيه الله يفرحكم بلي تمنيتو إعـــــــلان تقليص لا يوجد إعلان حتى الآن. بنتي ولات مجعورة الا عندكم الحل الله يدازيكم تقليص X المتواجدون الآن 1. الأعضاء 0 والزوار 1. أكبر تواجد بالمنتدى كان 2,525, 26-09-2016 الساعة 21:58.

Love Stories and Emotional Conflicts

سلام عليكم البنات انا حائرة فبلاد الغربة ومعرفتش اش ندير المهم قصتي انو انا مزوجة من سنتين والحمدلله عايشة بخير وعلى خير من بعد ماتزوجت بخمس شهور بابا مرض بالسرطان ودار العملية والدواء ولكن ماكاينة نتيجة وهو تيترجع كل شهر المهم بعد سنة من مرض ديالو تصلو فيا قالو لي انو بابا مريض بزاف طلبت راجلي وصفتني المهم شهر كلو لمشيت قضيتو معه فالرباط حتى مشفت حتى واحد من عائلتي لاني انا ساكنة فالجنوب والمهم كمل شهر ورجعت لداري وكل يوم كنتصل فيهم ونطمن عليه ومن خمس شهور كان فالانعاش وطلبت راجلي وخلني نمشي كلسة 18يوم معه فالمستشفى ورجعت حيت انا كنربي ولد راجلي ربيبي وميمكن نطول على داري وخليت بابا فالمستشفى وكلس شهرين من بعدي وماما الله يطول ليها فالعمر هي لمقبله حيت معندها غير انا وختي وحتى ختي بالغربة وعندها ولاد صغار وكتخدم ودابة حالتو صعيبة بزاف مكيتنفس غير بالاكسجين والاطباء وقفوا ليه دواء ديالو ومبقاش تيكلو ولا كيشرب واليوم تصلت فيهم وقالو لي انو بدا كيغيب وومبقاش تيعلق على راسو المشكل ديالي اني بغيت نمشي نشوفوا ونكلس معه ونتسمح معه بغيت نعرف واش من حقي نقول لراجلي يصفتني نشوف بابا . السلام عليكم.. لحبيبة ربي يخفف على الوالد بطاعتك لزوجك يارب .. حبيبتي انت ادرى بزوجك منا وهو اكيد طيب لانه لم يرفض لك الطباين يعني مرتان جيتي للمغرب قصد الاطمئنان.. الله يحفظ لك زوجك ويخفف عن ابيك وربي يوفقك على مسؤوليتك مع ابنك اجل هو ابنك ابن زوجك فمعزته من معزة ابنك تاما وانا واختك في نفس الظرف هي لها صغار وانت لك صغير ..لا تقولي ابن زوجي فاكيد انك لما تزوجت به قد اتفق معك ان يكون ابنك .فانت حبيبتي معك ابنك واختك مع ابناءها وهي مسكينة لها مسؤولية مثلك تماما لان الصغير مسكين انت من تهتمين به وانت امه الان ربي يصلحه يارب ... الوالدة مسكينة ربي يوفقها ويسر امورها هي فمكانها المناسب مع شريك حياتها واب بناتها والله يهل عليه يارب ..والله نكون صادقة معك اني من 5سنوات فقد والدي اثر نفس مرض والدك الله يرحمه ويرحم امة محمج وكان رمضان والله لما غاب والدي ودخل كما كنت في بتي اسجد واقول في دعائي ربي سبحانه الله ارفق بحال والدي وخفف عنه الالام واجعل ماواه الجنة وارحم حاله وسهل عليه سكرات الموت..هذا شخصيا امر يتعلق بي وموضوعك ربما لكي لا تطيل فيه اخواتنا وبناتن شنو رايك ننقله للاسئلة الفقهية في انتظار رد الشيخ وربي يصبرك ويجعل اباك وابي وكل الوالدين المسلمين من اصحاب اليمين يارب .امين .. استودعكن الله الذي لا تضيع ودائعه ام نسرين واخواتها اللهم اجمعنا في ظلك يوم لا ظل الا ظلك امة الستير طهورا حبيبتي

Love Stories and Emotional Conflicts

كيف ما حنا كنشوفو كل عام كتخلعنا هاد التكنولوجيا:eek: والمخ د بنادم ديما خدام ما نعرف فين غيوصلنا هاد الشي:confused: ولكن آجيو نديرو شي تصورات :rolleyes: يمكن تتحقق علاش لا كل شي ممكن :D التلميد ما غاديش يبقى يتغيب على المرسة واخا مريض هادي مزيانة ولكن خايبة للكسالى غادي يخترعو طرق جديدة للنقيل في الامتحانات وهادي بالعكس مزيااااانة للكسالى :D باش تخرجي الكاتشاب من لقرعة بلا ما تتمحني هاد الجهاز كيسهل عليك المأمورية ولكن حظي وجهك ديري الرياضة وتخدمي على النت في نفس الوقت يا سلام خصوصا ادا كنت كتقراي شي موضوع د الرياضة كديري التطبيق فورا :D بغيتي تبدلي التسريحة بلا ما تخسري فلوسك ولا وقتك غير بكبسة صغيرة على هاد الماندو وها نتي بدلتي التسريحة يمكن ليك تبدلي وقت ما حبيتي وشوفي لي جا معاك شي مرات ملي كنسافرو كنبقاو غير كنهزو فلحوايج حتى كنقولو بقات غير الدار نهزوها:D ف عام 3000 هزي معاك دارك بها السيارة و الأوطيل وكلشي ولكن علاش نسافر:confused: بما اننا ف عصر السرعة وعام 3000 غادي يكون أسرع طبعاالله يحفظ:eek:... شركات التغذية غتقلص فترة الغداء الى ثواني قليله فقط ما تضيعوش الوقت ف الماكلا:D شي مرات كنتفرجو ف شي فيلم أو حتى رسوم متحركة وكنتمناو نعاونو شي واحد ادا كان ف شي خطر: ا ف عام 3000 جلسي حدا التلفازة وديري ما بغيتي.. عاوني هادا ..وحلي لاخر.. بدلي السيناريو..... هههههههههههه غير الله يحفظ والسلام ادا كان غير هاد الشي راه مزيااان لا يمشيو يخترعو شي حاجة أخرى ...

Improving Wikipedia Content in the Moroccan Darija dialect

رمضان مبارك اخواتي من فضلكم الوالدة ديالي عندها واحد الارض في البادية و بها منزل صغير و كانت تركتها لواحد السيد يسكن فيها هو و مراتو غير جودة منها و لا يعطيها فلسا وفي نفس الوقت كان يستغل الارض ويكريها و عمر الوالدة ديالي ماطالباتو ب شي ريال ,الآن يسكن بهدا المنزل تقريبا 30 سنة و صار عنده اطفال و حاليا أمي تريده أن يخرج من المنزل فلم يريد الخروج وقال لها انه ماعندو فين يسكن من فضلكم مادا في استطاعتها أن تفعل لكي تسترجع منزلهاوهل ادا ادعاتو للمحكة واش غاديين يخرجوه بسهولة أو يقولو ليها خصك تعاوضيلو و شكرا جزيلا

Fatwas and Family Laws in Islam

شكرا لكساجربهيظهر انه لذيذ جدا خاصة صحي جدا تبارك الله عليك بطبوط غزال الله يعطيك الصحة ومع شي براد اتاي مشبشب وشتا خيط من سما ياااااا سلام تبارك الله عليك بطبوط كيشهي تبارك الله اعليك فكرتيني فخبز الشحمة لي كنديروه فمنطقتنا غير هو مختالف فالمكونات. شهيتيني يممممممم.عطاه الله الصحة تيارك الله عليك حبيبتي.. بطبوط صحي و كيشهي. تسلم الأيادي

Various Moroccan Cooking Recipes

bent bladi درتهم هاد الصباح المقادير 4 ك كبار ونص دقيق الزرع كاس ص زيت كاس ص سنيدة كاس ص زبدة دايبة كاس ك حليب دافئ كاس ك ماء دافئ مدرتوش م ص خميرة حلوى م ص خميرة خبز دايبة فماء دافئ م ص سكر ربع م ص ملح م ص جنجلانم ص نافع م ص حبة حلاوة 2 بيضات للذهن بيضة مخفوقة م ص قهوة معصرةجنجلان محمر الطريقة نخلط آلمقادير كلها ونزيدو الطحين الزرع . ما درتش الماء واخا صورتو نغطيوه2 ساعات حتى يخمر نذهن اليدين بالزيت ونكورو ونخليوه 1 ساعـة أخرى يخمر ويذهن بالبيض ويرش بالجنجلان وللفرن.. .هادو عمرتهم بالشكلاط ديال ولدي وفلحتهم بالموس ملي طابوو لا تحرموني من ردودكن اخواتي كيجيو هشاش بزاف

Various Moroccan Cooking Recipes

أنا كنت حلمت باللي زعما انا و ماما كنا كنتساراو في القيسارية و جات طاكسي حمرة صغيرة ركبت فيها جدة و انا نقول لماما ياه شوفي مميا-حيت انا كنقول ليها مميا- ركبات طاكسي و كعما هدرات معانا. و هي تركب فداك الطاكسي و طار بيها الطاكسي في السماء. و غي داز اسبوع و هي تموت مميا الله يرحمها و يويسع عليها و عاود تاني واحد المرة حلمت بجدي من باب جا - وهو ميت شحاااال هدي قبل مايتزوج بابا بماما- جا زعما و قال ليا بغيت نشرب و انا نعطيه باكية الحليب ديال نص ليترو شوية قال ليا ديوني وصلوني و جات جدة مخلاتناش نوصلوه و شوية كنشوف بللي بابا هو اللي نزل معاه للدروج شاد فيه . منكدبش عليكم من وراها بمدة بسيييييطة مرض بابا و غي حفظ الله. زعما انا احلامي خايبة الله يستر و باااقي عندي بزاف غي مبغيتش نخلعكم.

Love Stories and Emotional Conflicts

اختي الى ممكن تكتبي المقادير حيت مللي رجعت للموضوع الاصلي ما لقيتهومش والسبب الاخت صاحبة الوصفة كاتبة المقادير بالحروف الفرنسية المقادير زلافة سنيدة _ زلافة الا ربع زيت _ 4 بيضات _ 3 خمارات _ زلافة لوز مطحون بقشوره _ ملعقة صغيرة د القرفة _ كأس حليب _ زلافة سميدة رقيقة. اجمعي العناصر كلها , دهني المول بالزبدة مزيان. ملي نخرجيها من الفرن اسكبي فوقها كأس عسل مخلط مع شوية ماء الزهر ثم زينيها بلوز مقلي و مطحون , بالنسبة لي أفضل لوز افيلي

Various Moroccan Cooking Recipes

السلام عليكن نتمنى تكونو في تمام الصحة والعافية هاد الطارط ماكان ما سهل منها و إليكن المقادير : العجينة المورقة الإجاص مقشر ومقطع شرائح الموز مقطع دوائر عسل وشكلاط سائل للتزيين الطريقة : نورقو العجينة ونثقبوها بالفرشيطة وندخلوها الفرن ملي تتحمر نفوتو عليها خيوط من العسل ونستفو الفواكه حسب الرغبة ونعاودو نضيفو خيوط من العسل فوق الفواكه وفي الأخير نزينوها بالشكلاط سائل وبالصحة والراحة.

Various Moroccan Cooking Recipes

الله يجازيكم بخير باش كتحكوا النحاس كنت شريت واحد الطاس و عندو رجلو طويلة . من مراكش لكن توسخ لي و بغيت نحكو :confused::confused:و لكن ماعرفتش باش راني استعملت الحامض و الملح و لكن خرجت عليه حينتاش مللي نشف بقات فيه لاطراس ديال الملح . الى جات على خاطركم عطيوني حلول الله يبارك فيكم. عواشركم مبروكة ان شاء الله.

Various Moroccan Cooking Recipes

لبارح تفكرت فكرة شوميشة, نخليكم مع الصور: فرقتهم على 2 . كان عندي لاصوص واجدحتى هو تبقى ليا من أكلة كلامار معمر, دهنت بيه, و حطيت عليه علبة سردين. ثم الجبن و الزيتون و خليت شوية يتشرب لاصوص لأنه يابس. و هذه النتيجة النهائية ملي خرج من الفرن ملاحظة: نفس الطريقة يمكن يديرها لواحد لخبز التوست اليابس, فإن لم يتوفر لاصوص ندهنوهم بالزبدة و نحطو الطون و الزيتون و الفروماج و ندخلوهم للفرن, و لا نزيدو طوست آخرمدهون لفوق و نسدو عليه في آلة التوست. أعني هذه الآلة شي دعيوات الله يرضي عليكم إيلا عجبكم الموضوع, ويلا كان مكرر حذفوه . و السلام عليكم.

Various Moroccan Cooking Recipes

طلبي الثاني شي وصفة لاسوداد العنق ماعرفتش مال العنق ديال مبدل فيه اللون ماشي فحال الوجه او الجسم ديالي واش الذهب عندو تأثير مع العرق حيت سلسلة ماتنزولهاش من عنقي الله يسهل اموركم ويعطيكم كل ماكتمناوا . السلام عليك يا اختي والله انه لشيء مفرح وعظيم عندما نرى الاخوات يهتمون باحوال جيرانهم و اقرباءهم و اصدقائهم.ويريدون مساعدتهم الله يجازيكم كل خير.في الواقع حب مساعدة الاخر وحب الخير ليس غريب عن المغاربة و المغربيات.دائما نراهم سباقون للخير و المساعدة والحمد لله. اختي لابن جاركم اعطيه هذه الوصفة وسوف يشفى بادن الله. _2معالق من الزعتر مطحون _2معالق من النافع مطحون _2معالق السالمية كارمة مطحونة _2معالق سكينجبير غبرة _2 معالق كروية مطحونة. يخلط الكل في كيلو عسل ربيع. وياكل بعد الفطار ملعقة وبعد العشاء ملعقة. اذا لم يكن يعاني من الظغط يعمل هد الوصفة يوميا لمدة اسبوع. يحك 2 رويسات ثومة يديرهم في كاس كبير يكب عليها ماء سخون .او يغطي الكاس بطبسيل صغير. يغليه يطلق الليل كله. في الصباح يصفيه يشربو على الريق. ويبقى ساعة عاد يفطر. انشاء الله سيشفى او نسمعو عليه اخبار مزيانة. الله يشافيه او يشافي كل مسلم.

Various Moroccan Cooking Recipes

السلام الاخوات عندي مشكل كبيييير انا مبدرة بزاف الريال اللي كيعطيه لي راجلي مكنرد فيه والو اقترح عليا باش يبقى يعطني اليكفيني في الشهر مصروف الدار و مصروفي انا وبنتي يعني كوافورة ليكوش دبنتي ووووراكم عارفين مصروفنا حنا لعيلات المشكلة انا معرفاش كندير الليشفتها بغيتها ايوا ومصرووف الدار اللي شفتو بغيتو المهم حتى حاجة مكنشيطها اللي عندها شي حل تعتقني الله يفرحها السلام عليكم ورحمة الله وبركاته انا غادي نعطيك الطريقة الي متابعاها ومسلكاني بزااف ههههههههه في اول كل شهر كتبي لائحة بالمواد الضرورية للمطبخ متل الدقيق والسكر والزيت ومواد التنظيف والكوفيتير الخ....... الي غادين يكفيوك لمدة شهر ان شاء الله وحاولي متجيبيهاش من عند البقال ديال الحي سيري عند مول الهري او السوق الممتاز لاكن وانتي كتساراي في مرجان حاولي متفوتيش المواد الي كاينة في اللائحة ههههههههه جيبيهم وستفيهم في الخزانة ديالك من بعد دلك حاولي بالنسبة للخضر تجيبيهم من الاسبوع للاسبوع هوما والديسير اما عن اللحم خودي اللحم والدجاج والحوت الي يكفيوك كدلك وبعد تنظيفهم قسميهم في ميكات ووضعيهم في المجمد وهانتي ماخاصك والو لاكن عندي ليك واحد النصيحة اخيرة ملي تبغي تخرجي تتساراي في المحلات التجارية وانتي ممحتاجة لوالو حاولي متاخديش معاك فلوس كتيرة لان الي شافتو العين بغاتو هههههههههه كنتمنى نكون افدتك ومطولتش عليك والاخوات كدلك غادين يفيدونا ان شاء الله.

Various Moroccan Cooking Recipes

قال لولدوا سير جيب 20 فرنك ديال الزبدة مشا الولد عند مول الحانوت كالوا كاليك بابا عطيه 20 فرنك تاع الزبدة مول الحانوت قال للولد : سير عيط لباباك يجي يلحس الموس واحد الشفار دخل لواحد الدار... هي تشدو مولات الدار غلييييييظة و هي تجلس عليه و هي تعيط على ولدها: مصطفى ! !!!!! عيط دابا لبوليس... و هو يقول ليه داك الشفار: سربي دغية أخاي مصطفى . هاد واحد المرا كتشك فزوجها واحد اليوم لقات عليه شعرة زعرة قالت ليه شكون هاد الزعرة اللي كنت معاها واحد النهار لقات شعرة حرشة قالت ليه شكون هاد السودة اللي كنت معاها وواحد النهار ما لقات حتى شعرة قالت ليه شكون هاد القرعة اللي كنت معاها واحدالبنت سولات الاستادة ديال العلوم الطبيعية.. واش للي عندها 20 عام يمكن تولد.. قالت ليها. ايه.. قالت ليه وللي عندها 15 عام.. قالت ليهاصعيييب... نقز واحد الدري من وراها قال ليها.. ياك قلت لك متخافيش

Love Stories and Emotional Conflicts

حنا في الحياة اليومية ديالنا تايكونو مواقف منها المضحك و منها الغريب بغيت كل واحد فينا يدكر موقف طريف أو مصيدة دارها لشي واحد أو أي حاجة تاتضحك طرات ليه فحياتو كانتفكر عاد البارح طرا واحد الموقف مضحك بالحق ماشي ليا لمرت خاي تاتدير لبنتها حفاضات ديال دلع سولاتها بنت ختي عندها يلاه شي 6 سنوات قالت ليها عندك دلع قالت ليها آه و منين كانت غادا مرت خاي غير سلمات عليها و هي تقول ليها بسلامة يا دلع داكشي دغيا

Love Stories and Emotional Conflicts

اختي ساهل ماهل جيبي الزبده البلديهو ديري الملحه فيها مزيان و عجنيهاو سدي عليها فماكان دافيو مره مره شوفي الماء للي دارت باش تحيديه منو و سدي مزيانو خليه شي عشر ايام او علي حسب السخونه للي عندك و قلبيهدوقي واش باراكا عليه ويلا بغيتي باش يولي قاسحيعني سمن الحارخليهباش ما بقا باش ما قساحاما الا بغيتيه خفيف كيف يولي مزيان بالنسبه ليك ديريه فلاثلاجه باش ابقي كيف كان مايزيدش اقساح ليك و نشاء الله راه كيجي بحال و احسن كاع من ديال الزنقه تحياتي لك هاكي هاد الطريقة راني هي لي كاندير أأختي يعني مجربة 100 طريقة تحضير السمن في البيت المقادير والطريقة في نفس الوقت : نأخد الزبدة بلدية أو رومية انغسلوها مزيان من اللبن لعدة مرات. تم نديرو فيها الملح بكثرة ونمعكوها مزيان مع الزبدة في إناء وتترك ليلة بأكملها أو أكثر تم نصفيوها من الماء ليطلع الفوق ثم نضعها في قرعة الزجاج أو إناء من الطين و نأخد منديل نقي ونوضعوا فيه زعتر أوراق و يوضع فوق السمن و نسدو القرعة . ويترك لمدة طويلة حتى يصبح سمن ومن بعد نجبدوه ونستعملوه عادي أتمنى أن تنجزي الطريقة بدون صعوبات يا أختي و أن تكون ناجحة. السلام عليكم و رحمة الله اختي حسناء طريقة السمن و هي للوالدة رحمة الله عليها تمزج الزبدة البلدية بالملح و تترك ليلة كاملة حتى تشرب الزبدة الملح في الصباح تدوب على نار هادئة مع شوية ديال الزعتر تحرك و مرة مرة كتزولي ديك الرغوة لي كاتكون على وجه الطنجرة من بعد كا تاخدي خابية صغيرة كايكونو عند الباعة ديال الطاجين و تقدري تعمليه فقرعة المهم خصك تصفيه من قبل و ما تسدي عليه حتى يبرد تقدري تخليه سنة كاملة اتمنى ان اكون قد وفقت . اختي خدي الزبدة غسليها مزيان من الحليب حتى يولي ماها شفاف يعني ما فيهش الحليب وتصفيها مزيان ودعكيها بالملحة مزيان حتى تنسجم معاه وتاخدي الزعتر وتغليه في كسرواة عامرة ماء وملي يبرد غسلي بيه الزبدة وخليه شوية عاد صفيها مزيان وعمليه في قراعي الزجاج وعملي طيرف من زيف حياتي الفوق وفوقو الزعتر وسدي عليه مزيان وغلفي القرعة بميكة ومرة مرة طلي عليه انا في خدمة اختي حسناء و في خدمة جميع اخواتي بالمنتدى . الله يحفظكم ليا ويخليكم وريتوني طريقة السمن البلدي ياأخواتي بارك الله فيكم

Various Moroccan Cooking Recipes

خنزور كنكتب ليك من قرجوطة ديال روسوفور فواحد الطوبيس كيكولو ليه زريقة فالمغرب, فيه الزحام كثر من الحج, هاد المغرب زوين وعجبني, مسخيتش نخرج منو, وشكون اللي خلاك تخرج بعدا, كاين غير التحناك والبوسان بوقت ولا بلا وقت, باينة الكلسة مع هاد الناس غادا تطول شوية وغادي نتوحشك بزاف, اللقاح اللي كنتي مخلوعة عليا منو راه مكيضورش هنا, هنا ماكاين والو كيضور فهاد الشي ديال المحاربة ديالنا حنا الفيروسات, عندهم الحاضي الله و صافي, وحتى السبيطارات عندهم زوينين وساكنين فيهم بزاف ديال الفيروسات, وفالحقيقة الصحاب اللي تلاقيت معاهم فالقنات ديال السبيطارات متلاقيتش معاهم فالزبالة, مكلتش ليك.. تصاحبت مع بزاف الفيروسات هنا فالمغرب ,ضريفين وزوينين ومايدوزوكش, وعاودت ليهم عليك, سيرتو بوصفير والسيدا ترافقت أنا وياهم مزيان, سولتهم على خطة هاد لبلاد كيدايرا باش يحاربونا, بداو كيضحكو و كالو ليا بأن وزارة الصحة فهاد لبلاد راها غير إشاعة, والوقت اللي كانو فيه الوزرات كيخدمو فالخطط باش يحاربونا كانت هادي ديالهم خارجة كونجي, أسميتها ي.... كون غير جيتي هنايا أنفلونزتي الحنونة, هنايا معندهمش هاداك الشي ديال غسيل ماعن القهاوي بجافيل ولا العطيس فكلينيكس ولا شي حاجة بحال هاكا, أصلا لكلينيكس عندهم غالي, كيمت فطور ديال موظف ديالهم, كاس أتاي و درهم حرشة, و لعطيس عندهم زوين و فالكرفادة ديال اللي حداهم نيشان, ومع عندهم ديك القضية ديال تزاحمو تراحمو بزاف فالطوبيسات و الطاكسيات, كنعيشو معاهوم على سنكة عشرة فاش خلاها ولد عمي اللي فمصر. ماتعطليش عليا فالجواب و سلمي ليا على الأنفلونز عمي وكولي ليه راه غادي يعيد هنا فالمغرب.. مع حبي خنزور

Morocco and International Relations

السلام عليكم ورحمة الله وبركاته أخواتي الغاليات اليوم جبتلكم واحد الفكرة كنضنها عملية ومفيدة بزاف وللأمانة أنا سبق وقريتها فمنتدى اخر وعجباتني بزاف وبغيت حتى نتوما تستافدو منها المهم الله يجازي صاحبتها كل خير الموضفات معندهم الوقت باش يديرو سكسو وراكم عارفين بلي هو كيشد الوقت فالتفوار لدلك باش نختاصرو الوقت فوسط الأسبوع مين نطيبو الغدا فالكوكوط ناخدو الكسكس ونفوروه فوق منها ومين ينضج مزيان نقلبوه فالقصعة ونفزكوه بالما ونديرو الملحة وينشف شوية ونهزوه فالمجمد ونهار الجمعة مين نديرو سكسو يكفي ان نطيبو المرق ونفورو الكسكس غي مرة وحدة وهاحنا تهنينا ممكن يستافدو منها حتى الأخوات لي يمشيو للمسجد وهي اقتصادية حتى على الغاز لي كيضيع بزاف غي على التفوار اوا كي جاتكم . اوا غي شي دعيوة من القلب ولكن بمثلها .

Morocco and International Relations